Nakhoda Light in the Malay World

I begin with an old narrative. I am rehearsing this week’s column with the mention on the history of Penang, or of George Town. Immediately one sees the image of Francis Light, as ‘founder’ and ‘discoverer.’ That image lends a powerful story on the ‘origins’ of the island, completely severing it from Kedah. And even when I wrote critical perspectives of what I would appropriate henceforth as Pulau Pinang in the Malay press, much with the purpose of decentering Light and the East India Company (EIC), the editors would still moor toward the image of Francis Light.

Light and the colonial perspective suffer from the logic of over-representation; more precise, of misrepresentation.  The name ‘Penang’ is not correct. It is a corruption of the word ‘Pinang.’ And why would there be two spellings for the state, and not like that of Melaka, regardless of the language used.  I am referring to popular narratives.  But also check the Federal Constitution on the provision of names of states in the federation – the Bahasa Melayu and English versions.  The English-language press would state the name as ‘Penang’ whereas the Bahasa Melayu ones as ‘Pulau Pinang.’

In early July of 2020, the vandalizing and defacing of Light’s statue received much publicity. One newspaper reported it as “The statue of Captain Francis Light, founder of George Town, has been defaced with red pain splashed on it.” It further stated that “The statue was erected 84 years ago to commemorate Light’s contribution to the founding of George Town.” Both “founder of George Town” and “founding of George Town” are fallacious – the all too familiar colonial template. The new name for Tanjong Penaga was not founded. It was usurped.

The statue is now located within the grounds of Fort Cornwallis, in Padang Kota Lama. The face of the statue was not of Light but modelled from his son, William, born in Kuala Kedah in 1786, and known for planning the city of Adelaide. William’s papers are in the Adelaide City Council Archives.

William was the offspring of the union between Light and Martina/Martinha Rozells, Light’s ‘Serani wife,’ is usually identified as a Thai-Portuguese Eurasian lady. The name Rozells is French. Some have suggested that she was a lady from the Kedah court, described as nyonya in some records. They communicated in Bahasa Melayu, also wrote in Jawi.

Light, an Anglican, was born in Dallinghoo, Suffolk, England in 1740. He has been resident of the Malay Archipelago since 1771 (died 1794).  In 1765, he set sail on board the Clive, belonging to the EIC  bound for Bombay and Madras.  In Madras, he was given the responsibility of a trading vessel, the Speedwell, owned by the Madras-based firm Jourdain, Sulivan & Desouza.  This makes him a ‘country trader’ – the owner/captain of trading vessels in the region – a ‘nakhoda’, one of the thousands who plied the seas and  straits in the Archipelago and the (Indian) Ocean over the centuries.  They were the purveyors of trade and cultural interactions along the littoral areas of the Malay Peninsular, Sumatra, Java and Borneo before colonial conditions.

Light initially placed himself at Ujung Salang (now Phuket, also known as Thalang, and Junk Ceylon, the latter could be a corruption of ‘Ujung Salang.’). There he was searching for suitable ports to trade, traversing much of the islands on the Western part of the Archipelago, taking to himself to learning the ways of the Malays. He was fluent in Bahasa Melayu, and Jawi, intimate with Malay customs and culture. For some 23 years in the region, Light had engaged with Malay society, their rulers and dignitaries. One account from Phuket described himself as wearing the baju Melayu and the kain pelikat, with the occasional songkok.

It has been suggested that Light be viewed as the European representative of an international community of traders “who operated entirely within local rules and conventions and had been absorbed into local political, administrative, social and economic.” One scholar of Malay letters and philology who has closely studied the Francis Light Letters at the archives of the School of Oriental and African Studies, University of London insisted that Light represented the EIC and the larger outcome of the dynamics of European geopolitical expansion. This implies a position of “superiority and a form of imperial hauteur,” at the same time, a servant of the Sultan “who metaphorically prostrated himself in the dust underneath the soles of the sultan’s royal feet.”

Remember that a large part of his life was away from mainstream English society.  Despite his recalcitrance with the Kedah rulers, and cited by historians as breaching the standards of international law in illegally occupying the Kedah island, Light was a cultural ‘native’ of the region.

As it is thus far known, Light was the first European in the Archipelago who mobilized himself from within indigenous Malay society. Figures like Nakhoda Scott and Nakhoda Glass were Light’s “brothers in his Malay affairs.” Light himself, and the EIC apparatus that he introduced to the picture, echoed the waves and ripples to European expansion in history.

Light’s sentiment on the region’s ethnography could be seen from the name of his other son born in Pulau Pinang in 1791 – Francis Lanoon/Lanun Light. His descendants is the Capel family in Pulau Pinang.

On the other hand, the many episodes and encounters between the Kedah Sultanate and Francis Light (and the EIC) indicate a common Malay view toward the British and the Europeans.  To the Kedah rulers, the Europeans were another “wandering sea lord” – a nakhoda.

Prof. Dato’ Dr. Ahmad Murad Merican is Professor of Social and Intellectual History with the International Institute of Islamic Tho  ught and Civilization, International Islamic University (ISTACIIUM). He is a Senior Fellow with the Southeast Asia Research Centre and Hub at De La Salle University, Manila, the Philippines.


Selamat kembali ke sekolah, jangan lupa patuh SOP

KUALA LUMPUR 24 Jun  – Selepas tiga bulan ditutup, pelajar tingkalan lima dan enam di seluruh negara memulakan kembali sesi persekolahan di sekolah pagi ini.

Di Melaka, pelajar tingkatan enam Sekolah Menengah Kebangsaan (SMK) Dato’ Haji Talib Karim, Alor Gajah, Nurul Balqis A. Malex, 19, teruja untuk memulakan kembali sesi persekolahan  setelah lebih tiga bulan menjalani sesi pembelajaran secara dalam talian di rumah.

“Secara keseluruhan sesi pembelajaran sedikit terganggu kerana belajar di rumah menerusi dalam talian berbeza dengan di sekolah,” katanya yang tinggal di Taman Seri Pelangi, Alor Gajah.

Bagi pelajar tingkatan lima SMK Bukit Katil, Bukit Katil pula, Amirul Danial Hakimi, 18, walaupun pembelajaran dalam talian membantu dalam persediaan menghadapi Sijil Pelajaran Malaysia (SPM), sesi persekolahan memberikan kelebihan kerana dapat berinteraksi dengan guru dan rakan secara bersemuka.

Di Kuching, Sarawak, sebanyak 188 sekolah menengah di Sarawak dibuka semula hari ini melibatkan 34,306 pelajar tingkatan lima dan 6,782 pelajar tingkatan enam.

Menteri Pendidikan, Sains dan Penyelidikan Teknologi Sarawak, Datuk Seri Michael Manyin berkata, beliau berpuas hati dengan persiapan yang dibuat untuk memastikan proses pembelajaran  berjalan lancar.

Lebih 100 pelajar memulakan sesi persekolahan di SMK Long Lama dan SMK Datuk Temenggong Oyong Lawai Jau di Long San di Hulu Baram, antara kawasan luar bandar di Sarawak.

Ahli Dewan Undangan Negeri (ADUN) Telang Usan, Dennis Ngau berkata, sekumpulan guru yang mengajar di kedua-dua sekolah berkenaan telah melalui proses kuarantin sejak dua minggu lepas di Miri dan disahkan negatif jangkitan Covid-19 serta dibenarkan kembali bertugas.

“Berikutan sekolah dibuka semula, saya boleh berjumpa terus dengan guru jika saya tidak memahami sesuatu mata pelajaran kerana penerangan melalui pembelajaran dalam talian adakalanya terganggu berikutan jaringan Internet yang tidak stabil, selain telefon tidak dapat memuat naik banyak dokumen tugasan,” katanya kepada Bernama.

Menurutnya, pihak sekolah juga membuat video simulasi mengenai prosedur operasi standard (SOP) normal baharu termasuk amalan jarakan sosial yang dimuat naik menerusi platform YouTube sebagai panduan pelajar.

Bagi pelajar tingkatan lima SMK Gadong di Beaufort, Md Aidil Azim, 17, ini adalah masa untuk ulang kaji sekali gus memahami semula mana-mana mata pelajaran yang sukar difahami semasa pembelajaran dalam talian ketika Perintah Kawalan Pergerakan (PKP).

Di Seremban, pembukaan semula sesi persekolahan hari ini melibatkan seramai 20,954 pelajar tingkatan lima dan enam di 124 sekolah termasuk sekolah berasrama penuh (SBP) di seluruh Negeri Sembilan, kata Pengarah Jabatan Pendidikan Negeri, Md Fiah Md Jamin.

Di Kuala Terengganu, pembukaan semula sesi persekolahan memberikan perasaan bercampur-baur kepada pelajar, Ahmad Imran Shahbudin, 17, yang gementar kerana sepanjang pelaksanaan PKP bermula 18 Mac lepas, dia hanya berhubung dengan guru dan rakan secara dalam talian.

Pelajar tingkatan lima SMK Seri Budiman itu yang turut mengakui berasa bimbang akan keselamatan diri apabila berada di sekolah memandangkan pandemik COVID-19 masih belum berakhir, berkata, pelitup separuh muka adalah antara “teman baiknya” ketika ini.


Pelajar IPT dapat pelepasan lima hari untuk pulang mengundi

PUTRAJAYA, 22 Okt – Kementerian Pengajian Tinggi (KPT) bersetuju memberi pelepasan selama lima hari bermula 17 Nov ini kepada pelajar untuk pulang menunaikan tanggungjawab masing-masing sebagai pengundi pada Pilihan Raya Umum Ke-15 (PRU15).

Perkara itu disahkan Ketua Pengarah Pendidikan Tinggi Prof Datuk Dr Husaini Omar selepas surat edaran mengenai pelepasan pelajar Institut Pengajian Tinggi (IPT) untuk pulang mengundi yang ditandatanganinya tular di media sosial hari ini.

Beliau ketika dihubungi Bernama hari ini memaklumkan surat berkenaan telah diedarkan kepada semua IPT awam dan swasta termasuk Jabatan Pendidikan Politeknik dan Kolej Komuniti untuk tindakan lanjut.

“Surat tersebut adalah edaran kepada semua IPT bagi memberi pelepasan kepada pelajar untuk mengundi berdasarkan Undi 18. Kenyataan media berhubung perkara ini akan dikeluarkan nanti,” katanya.

Menurut surat bertarikh 21 Okt itu, tarikh pelepasan bermula dari 17 hingga 21 Nov itu adalah tempoh yang mencukupi buat pelajar untuk membuat perjalanan pergi dan balik dari lokasi mengundi.

Suruhanjaya Pilihan Raya (SPR) menetapkan hari pengundian bagi PRU15 pada 19 Nov, dengan penamaan calon ditetapkan pada 5 Nov manakala pengundian awal pada 15 Nov.


Warganet puji ‘perang’ petugas HKL urus mangsa kemalangan LRT

KUALA LUMPUR 26 Mei – Insiden dua tren Transit Aliran Ringan (LRT) bertembung di dalam terowong berhampiran Stesen KLCC ketika negara berdepa cabaran besar peningkatan mendadak kes pandemik COVID-19, nyata menggemparkan seluruh negara.

Paling terkesan, sudah tentulah petugas sektor kesihatan yang terpaksa ‘berperang’ dengan dua krisis besar serentak hingga menyebabkan ada antara mereka tidak dapat berehat dan terpaksa bekerja lebih masa meskipun keletihan.

Dalam satu catatan di Facebook, situasi berdepan kes LRT semasa pandemik telah dikongsikan oleh Pakar Perunding Perubatan Kecemasan Hospital Kuala Lumpur (HKL) Datuk Dr Alzamani Mohammad Idrose.

Dalam coretannya, beliau menceritakan bagaimana kesemua petugas di bahagian kecemasan HKL terpaksa bermandi peluh untuk menguruskan puluhan mangsa kemalangan itu yang dibawa ke hospital berkenaan.

“Apabila masuk kerja, saya sedar, perkara pertama adalah untuk memahami situasi. Setelah mendapat semua maklumat, saya mula fikirkan tentang penempatan pesakit-pesakit di setiap zon dan perlu besarkan setiap zon.

“Tetapi mereka sangat tabah dan sabar. Tidak ada satu wajah pun yang memperlihatkan riak wajah yang tidak suka dengan arahan ini, sebaliknya semua nampak bersemangat,” katanya.

Insiden itu juga membuka mata beliau apabila dapat melihat pengorbanan doktor pakar yang sanggup datang ke hospital dari rumah semata-mata untuk menghulurkan bantuan.

Malah, Pengarah HKL, Datuk Dr Heric Coray dan ketua jabatannya Datuk Dr Mahathar Abd Wahab turut sama membantu memantau situasi dan memudahkan urusan rawatan sepanjang tempoh berkenaan.

“Dengan kekuatan dua syif seramai sekitar 400 orang, pegawai perubatan, penolong pegawai perubatan, jururawat dan pembantu perawatan kesihatan bekerja pantas dan tanpa henti.

“Menjelang jam 12 tengah malam, seramai 67 pesakit sudah pun ada di jabatan kami dan pasukan yang ada bekerja dengan efisyen.

Beliau berkata, menjelang jam 1 pagi kesemua 67 pesakit yang dibawa selesai diperiksa dan tepat jam 1.38 pagi, sesi itu diisytiharkan ‘stand down’, selain pekerja syif petang juga dibenarkan pulang.

Hasil tinjauan di ruangan komen mendapati, rata-rata warga net memuji pengurusan krisis yang efisyen daripada kesemua petugas HKL yang terlibat dalam merawat mangsa yang terlibat dalam insiden berkenaan.

Mereka memuji kesungguhan semua petugas yang cukup profesional dan tenang dalam menangani insiden berkenaan walaupun berdepan situasi sukar sepanjang tempoh pandemik COVID-19.

Malah, ada juga menyifatkan kisah itu cukup layak diangkat menjadi naskah filem atau drama, selain turut mendoakan agar semua petugas kesihatan diberikan rahmat dan sentiasa dilindungi yang Maha Esa.


Nahas LRT Mei 2021: Lapan individu saman Rapid Rail, Prasarana

KUALA LUMPUR, 27 Mac – Lapan individu yang terlibat dalam nahas Transit Aliran Ringan (LRT) aliran Kelana Jaya pada Mei 2021, memfailkan saman terhadap Rapid Rail Sdn Bhd dan Prasarana Malaysia Berhad atas dakwaan cuai kerana gagal memastikan pengangkutan awam itu beroperasi dengan selamat sehingga menyebabkan mereka mengalami kecederaan.

Kesemua plaintif iaitu Tengku Amalie Tengku Alauddin Shah, 47, Marvena Jitol, 28, Riezariel Haeqal, 23, Rozita Che Rus, 28, Ng Siow Nee, 36, Siti Nuraliah Hashim, 26, Nurul Athirah Mohd K Jabayee, 36, dan Muhammad Firdaus Mohd Saleh, 35, memfailkan saman itu menerusi Tetuan Vin Partnership di Mahkamah Tinggi di sini, pada 9 Mac lepas dengan menamakan Rapid Rail dan Prasarana Malaysia sebagai defendan pertama dan kedua.

Berdasarkan pernyataan tuntutan, kesemua plaintif yang sebelum kejadian sihat tubuh badan dan mental, berkata mereka telah menaiki tren laluan LRT Kelana Jaya sebelum tren itu melanggar sebuah lagi tren antara Stesen LRT Kampung Baru dan Stesen LRT KLCC.

Mereka mendakwa kemalangan dan pelanggaran tren yang dinaiki berlaku akibat kecuaian daripada defendan pertama dan kedua sepenuhnya dan kesemua plaintif mengalami pelbagai kerugian selain kecederaan pada tubuh badan.

“Defendan pertama dan kedua pada masa pelanggaran telah gagal dan cuai dalam memastikan keselamatan plaintif pertama hingga kelapan selain gagal memastikan kereta api selamat digunakan oleh penumpang.

“Selepas kemalangan pada 24 Mei 2021 tersebut, Pengerusi Bukan Eksekutif syarikat defendan kedua iaitu Datuk Seri Tajuddin Abdul Rahman telah membuat jenaka ketika sidang media dengan berkata kedua-dua tren itu ‘bercium antara satu sama lain’ selain dilihat ketawa pada sidang media sama yang diterbitkan pelbagai saluran televisyen,” dakwa kesemua plaintif dalam pernyataan tuntutan itu.

Menurut plaintif, kedua-dua defendan antara lain telah gagal memastikan kereta api selamat untuk bergerak ke hadapan dan tiada sebarang halangan oleh kereta api lain, gagal melaksanakan prosedur operasi standard (SOP) yang menyebabkan pelanggaran tersebut serta gagal memberhentikan, memperlahankan atau mengawal kereta api supaya kemalangan dapat dielakkan.

Oleh itu, mereka menuntut lebih RM860,000 sebagai ganti rugi khas,  am dan teladan serta faedah sebanyak lima peratus atas kesemua jenis ganti rugi tersebut, kos dan relif lain yang difikirkan wajar oleh mahkamah.

Dalam insiden kemalangan pada 8.45 malam, 24 Mei 2021 itu, seramai 47 penumpang tren dilaporkan parah manakala 166 mengalami kecederaan ringan apabila sebuah tren yang membawa penumpang dan sebuah tren rosak yang sedang dipandu uji bertembung antara satu sama lain. – BERNAMA


87 individu terima Darjah, Bintang Kebesaran dan Pingat Selangor

SHAH ALAM, 7 Dis – Seramai 87 individu menerima Darjah dan Bintang Kebesaran serta Pingat sempena ulang tahun Hari Keputeraan yang ke-76 Sultan Selangor Sultan Sharafuddin Idris Shah pada Sabtu ini.

Setiausaha Kerajaan Negeri Selangor Datuk Haris Kasim dalam kenyataan di sini hari ini berkata baginda mengurniakan Darjah Kerabat Selangor Yang Amat Dihormati kepada seorang penerima iaitu Darjah Kerabat Kedua (D.K II).

Haris berkata daripada 17 penerima berkenaan, seorang menerima Darjah Kebesaran Seri Paduka Mahkota Selangor (S.P.M.S.) yang membawa gelaran ‘Datuk Seri’ bagi lelaki dan ‘Datin Paduka Seri’ bagi wanita.

Beliau berkata seramai 16 lagi penerima dianugerahkan Darjah Kebesaran Datuk Paduka Mahkota Selangor (D.P.M.S.) dan Darjah Kebesaran Datuk-Sultan Sharafuddin Idris Shah (D.S.I.S.) yang kedua-duanya membawa gelaran ‘Datuk’ bagi lelaki dan ‘Datin Paduka’ bagi wanita.

Haris berkata pada tahun ini, kerajaan negeri menerima 2,100 permohonan dan daripada jumlah itu, 990 adalah permohonan pencalonan bagi Darjah dan Bintang Kebesaran manakala 1,110 pencalonan untuk Pingat-Pingat Negeri Selangor.

“Pada tahun ini, Sultan Sharafuddin mengutamakan calon-calon daripada barisan hadapan bagi memenuhi kuota Darjah dan Bintang Kebesaran Selangor yang ditetapkan sebagai menghargai jasa dan pengorbanan dalam menggalas tugas yang dipertanggungjawabkan tanpa mengira masa dan tenaga bagi membendung penularan pandemik COVID-19,” katanya.

Beliau berkata tumpuan pada kali ini juga diberikan kepada penyelaras yang mengendalikan pengurusan jenazah COVID-19 di Selangor yang mencatatkan bilangan kematian tertinggi berbanding negeri-negeri lain.

“Semua calon telah melepasi tapisan Polis Diraja Malaysia (Keselamatan dan Jenayah), Jabatan Insolvensi Malaysia dan Suruhanjaya Pencegahan Rasuah Malaysia (SPRM),” katanya.- BERNAMA


Kes jenayah babitkan pelajar sekolah di Johor membimbangkan

ISKANDAR PUTERI 2 Dis. – Kes kecurian, pergaduhan, rogol dan pecah rumah merupakan antara kes yang paling tinggi dicatatkan melibatkan pelajar sekolah di Johor.

Ketua Polis Johor Datuk Ayob Khan Mydin Pitchay berkata 99 peratus yang terlibat dalam kegiatan jenayah itu pula adalah pelajar sekolah menengah berusia antara 13 sehingga 18 tahun.

Katanya, kes membabitkan pelajar itu masih di tahap yang membimbangkan walaupun indeks tangkapan jenayah pelajar dilihat mengalami penurunan iaitu 538 kes bagi Januari sehingga Oktober tahun ini, berbanding 1,230 pada tahun 2019.

Justeru itu, beliau bekerjasama dengan Universiti Teknologi Malaysia (UTM)  dalam pembangunan Modul Kesedaran Jenayah Kanak-Kanak dan Remaja (MEKAR)  yang bakal dilaksanakan secara tetap di 1,374 sekolah rendah, menengah dan Institusi Pengajian Tinggi (IPT) di Johor, katanya kepada pemberita dalam sidang media selepas Majlis Pelancaran Modul MEKAR IPK Johor bersama pihak UTM di sini hari ini.

Turut hadir, Timbalan Naib Canselor (Penyelidikan dan Inovasi) UTM Prof Datuk Dr Ahmad Fauzi Ismail dan Pengarah Pendidikan Negeri Johor Shaharuddin Saari.

Ayob Khan berkata pembinaan modul itu memberi fokus kepada tiga modul utama iaitu Modul Narkotik, Modul Gangguan Seksual dan Modul Jenayah Sosial.

“Kalau daripada peringkat sekolah rendah kita didik menerusi modul ini…saya yakin apabila mereka beralih ke sekolah menengah, mereka sudah ada kesedaran tentang jenayah dan sebagainya.

Ayob Khan berkata, antara objektif Modul MEKAR adalah untuk memberi kesedaran kepada pelajar akan bahaya dan kesan negatif jenayah, memberi pencegahan awal daripada kegiatan jenayah, sekali gus membantu mengurangkan kadar jenayah dalam kalangan remaja dan kanak-kanak di Johor.

Beliau berkata, Modul MEKAR akan dilaksanakan selama dua jam setiap bulan melalui beberapa kaedah antaranya syarahan, perbincangan kumpulan-kumpulan kecil dan tayangan video.

“Kaedah penyampaian modul-modul ini akan bersasar mengikut kumpulan sasar. Ini bermaksud teknik penyampaian, elemen komunikasi, aktiviti serta pembawakan modul sudah tentu berbeza bagi memastikan penyampaian maklumat berlaku dengan berkesan dan interaktif,” katanya.


Menyingkap erti sebuah pengorbanan

AIDILADHA atau dikenali sebagai Hari Raya Haji disambut oleh umat Islam di seluruh dunia pada 10 Zulhijjah setiap tahun. Ia dinamakan Hari Raya Haji kerana pada hari tersebut umat Islam mengerjakan ibadah haji di Tanah Suci.

Namun, bagi umat Islam yang belum dapat menunaikan ibadah haji, mereka diberi peluang untuk melakukan ibadah korban dengan menyembelih binatang korban sebagai lambang ketakwaan dan kecintaan kepada Allah SWT.

Konsep pengorbanan dalam Islam dapat digambarkan dalam rentetan kisah pengorbanan Nabi Ibrahim A.S dan anaknya Nabi Ismail, dimana Nabi Ibrahim diperintahkan untuk melakukan korban dan penyembelihan ke atas putera kesayangan baginda iaitu Nabi Ismail. Walaupun berat hati Nabi Ibrahim untuk melakukannya, namun atas dasar ketaatan kepada Allah SWT dengan penuh keimanan dan ketakwaan, maka Nabi Ibrahim bersedia melakukan korban terhadap puteranya itu.

Di dalam Islam, pengorbanan perlu dilakukan dengan niat yang ikhlas. Sikap ikhlas ini memberikan manfaat kepada orang yang melakukan ibadah korban. Allah SWT berfirman dalam Surah Al-Ankabut ayat 69 yang bermaksud:

“Dan orang-orang yang berjuang di jalan Kami, Kami akan tunjukkan kepada mereka jalan-jalan Kami. Dan sesungguhnya Allah SWT bersama orang-orang yang berbuat baik”.

Ayat ini membawa maksud bahawa apabila seseorang berkorban dengan niat yang ikhlas, maka Allah SWT memberikan keberkatan dan mempermudahkan jalan kehidupan yang baik dan lancar.

Ibadah korban juga dapat membentuk sifat pemurah dalam diri seseorang. Tidak dinafikan bahawa setiap individu berhak mencari dan mengumpul harta yang diingini. Namun, jangan leka dan alpa bahawa individu lain juga mempunyai hak ke atas harta yang dimiliki.

Demikian dimaksudkan dengan pengorbanan, iaitu mengeluarkan harta demi meraih nikmat kesyukuran di atas kurniaan kekayaan yang dianugerahkan oleh Allah SWT. Bagi mereka yang berkemampuan, laksanakan ibadah korban ini agar dapat memperolehi ganjaran pahala yang berganda di sisi Allah SWT, seterusnya mensyukuri segala nikmat yang telah dikurniakan-Nya.

Sehubungan dengan itu, pengorbanan dalam Islam amat penting kerana ia merupakan cara umat Islam bersatu dan tolong-menolong dalam menjaga kepentingan bersama. Pengorbanan dalam Islam juga mengajar sikap mengambil berat dan belas kasihan sesama manusia.

Insan yang benar-benar memahami akan erti pengorbanan sebenar, maka baginya kebahagiaan yang tidak terhingga sekiranya dapat melakukan pengorbanan demi kepentingan orang lain berbanding diri sendiri. Insya-Allah.

Sebarang pertanyaan dan pembayaran zakat bolehlah layari www.izakat.com atau menghubungi di talian 1-300-88-0233 di Zakat Melaka atau tinggalkan mesej di talian whatsapp 011-58583885 untuk info lebih lanjut.


Kerajaan umum 4 Strategi Pelan Pemulihan Negara

PUTRAJAYA 15 Jun – Kerajaan mengumumkan empat Strategi Pelan Pemulihan Negara (PPN) membabitkan beberapa fasa peralihan Perintah Kawalan Pergerakan (PKP) dilaksanakan berperingkat.

Perdana Menteri Tan Sri Muhyiddin Yassin berkata, pelan itu bersandarkan kepada tiga indikator utama yang perlu diberi perhatian sebelum beralih kepada beberapa fasa terbabit.

Jelasnya, indikator itu membabitkan keadaan penularan COVID-19 dalam komuniti berdasarkan bilangan kes jangkitan harian; keupayaan sistem kesihatan awam berdasarkan kadar penggunaan katil di wad Unit Rawatan Rapi (ICU) dan tahap populasi yang dilindungi berdasarkan peratusan yang telah lengkap menerima dua dos suntikan vaksin.

“Pada Fasa Pertama iaitu pelaksanaan PKP menyeluruh yang sedang dilaksanakan kini dalam keadaan bilangan kes COVID-19 tinggi, sistem kesihatan awam di tahap kritikal dan kadar pencapaian vaksinasi masih rendah.

“Kerajaan akan menimbang peralihan daripada fasa pertama kepada fasa kedua PKP setelah purata kes harian COVID-19 menurun di bawah 4,000 kes, seterusnya sistem kesihatan awam tidak lagi berada di peringkat kritikal termasuk kadar penggunaan katil di ICU pulih ke paras sederhana dan 10 peratus populasi telah menerima dua dos suntikan vaksin.

“Fasa Kedua adalah kesinambungan daripada Fasa Pertama dengan aktiviti sosial dan kawalan pergerakan terus dikawal dengan ketat dan aktiviti ekonomi dibuka secara berperingkat dengan membenarkan kapasiti pekerja sehingga 80 peratus di premis.

“Malah, pendekatan senarai positif diteruskan iaitu hanya sektor tersenarai dibenarkan beroperasi manakala yang tidak tersenarai masih ditutup selain senarai positif daripada Fasa Satu akan juga diperluaskan semasa Fasa Kedua dengan menambahkan beberapa sektor dan aktiviti sosial dan rentas negeri masih tidak dibenarkan,” katanya.

Perdana Menteri berkata, penambahan sektor senarai positif semasa Fasa Kedua termasuk aktiviti pembuatan serta peruncitan, namun perkhidmatan tidak disenaraikan seperti pembuatan tekstil dan kedai perabot kekal tidak dibenar beroperasi.

Beliau berkata, Fasa Ketiga pula melibatkan peralihan daripada pendekatan senarai positif kepada senarai negatif iaitu semua aktiviti ekonomi dibenarkan beroperasi kecuali aktiviti yang berisiko tinggi terhadap jangkitan COVID-19 perlu ditutup.

“Peralihan Fasa Ketiga akan dibenarkan sekiranya purata kes harian COVID-19 menurun ke paras bawah 2,000 kes sehari dengan sistem kesihatan awam berada di tahap selesa, termasuk penurunan kadar penggunaan katil di ICU ke paras mencukupi selain 40 peratus populasi negara telah menerima dua dos suntikan vaksin. Ini dijangka dapat dicapai paling awal pada akhir bulan Ogos ini.

“Pada fasa ini, semua sektor ekonomi masih dibenarkan 80 peratus beroperasi kecuali aktiviti yang berisiko tinggi melibatkan keramaian dan aktiviti sosial termasuk pendidikan dan sukan tertentu boleh mula dibuka secara berperingkat termasuk persidangan Parlimen,” katanya.

Menurut Muhyiddin, pelaksanaan Fasa Keempat atau terakhir Pelan Pemulihan Negara yang dijangka pada Oktober dengan semua sektor ekonomi dibuka, lebih banyak aktiviti sosial dan perjalanan rentas negeri dibenarkan termasuk pelancongan domestik yang tertakluk kepada SOP ketat.

Katanya, fasa itu boleh dilaksanakan apabila bilangan kes COVID-19 adalah rendah, sistem kesihatan awam di tahap selamat dan program vaksinasi telah mencapai tahap imuniti berkelompok selewatnya pada akhir tahun ini.

“Malah fasa ini akan dilaksanakan sekiranya kita berjaya mencapai nilai ambang purata kes harian COVID-19 menurun ke paras bawah 500 kes baharu sehari, sistem kesihatan awam berada di paras selamat termasuk kadar penggunaan katil di ICU di paras mencukupi dan 60 peratus populasi negara ini telah menerima dua dos suntikan vaksin,” katanya.


Polis tidak tolak kemungkinan kemasukan pemegang dua kerakyataan

KOTA KINABALU, 22 Sept (Bernama) — Polis tidak menolak kemungkinan ada beberapa individu dari negara jiran yang memiliki dua kewarganegaraan akan masuk ke Sabah untuk mengundi dan membuat kekacauan pada Pilihan Raya Negeri (PRN) Sabah, Sabtu ini.

Ketua Polis Negara Tan Sri Abdul Hamid Bador berkata ada desas-desus mengatakan kumpulan ini mempunyai agenda untuk menyokong sesuatu pihak pada PRN Sabah.

Beliau berkata tindakan tegas akan dikenakan terhadap mana-mana individu yang ingin masuk ke Sabah untuk menggugat ketenteraman awam dan keselamatan negara.

“Sekiranya kita dapat tangkap mereka ini, dan mendapati sah mereka ada dua kerakyatan, kita akan batalkan kad pengenalan mereka serta mengusir individu berkenaan keluar dari Malaysia.

“Janganlah sesekali cuba untuk mengganggu-gugat proses demokrasi di negara ini,” katanya kepada pemberita selepas meninjau proses pengundian awal PRN Sabah di Mes Pegawai Kanan Ibu Pejabat Polis Kontinjen (IPK) Sabah, di sini, hari ini.

Abdul Hamid berkata seramai 270 pegawai dan anggota polis di Sabah tidak dapat mengundi awal hari ini kerana mereka terpaksa melalui proses kuarantin.

“Ada mereka yang berada di Lahad Datu dan ada juga di Kota Kinabalu. Mereka dikuarantin kerana telah terlibat dalam operasi menangkap warga asing yang kemudiannya disahkan positif COVID-19,” katanya.

“Saya harap semua pegawai dan anggota polis segera keluar mengundi kerana saya lihat cuaca bila-bila masa sahaja akan hujan. Lebih awal datang, lebih baik,” katanya.

“Jangan terlalu ghairah untuk pergi mendengar kempen sehinggakan lupa tentang ancaman lebih besar iaitu COVID-19 kerana dalam beberapa hari ini jumlah jangkitan COVID-19 di Sabah meningkat dengan tinggi sekali,” katanya.


‘Umur 36, saya masih relevan’ – Mat Yo

Demikian kata, bekas penyerang kebangsaan Norshahrul Idlan Talaha atau lebih mesra dengan panggilan Mat Yo yang bakal beraksi bersama Melaka United, musim ini.

Katanya, walaupun dianggap sudah berusia, namun dia optimis pengalaman yang ada selama ini dapat membantu skuad Hang Tuah untuk sekurang-kurangnya meraih satu kejuaraan.

“Setiap tahun misi saya tetap sama, saya tetap laparkan kejuaraan dan diharap satu piala mampu diraih bersama pasukan musim ini,” katanya ketika ditemui di sesi latihan pasukan di Stadium Hang Tuah, hari ini.

Mengulas mengenai keserasian bersama pemain baharu musim ini, Mat Yo berkata, dirinya tidak mempunyai masalah untuk menyesuaikan diri memandangkan dia pernah beraksi bersama kebanyakan pemain yang ada dalam pasukan.

Di kesempatan sama, Mat Yo turut merakamkan ucapan terima kasih kepada pihak pengurusan Melaka United yang sudi menerimanya sebagai keluarga baharu tahun ini.

“Terima kasih juga kepada isteri dan anak kerana merestuai saya untuk beraksi bersama Melaka United,” katanya yang beraksi bersama Sarawak United pada musim lalu.


Lebih 300 penduduk Orang Asli bimbang tanaman kerap dimusnahkan gajah

GUA MUSANG 15 Mac. – Lebih 300 penduduk Orang Asli di Kampung Aring 5, dekat sini, bimbang dengan keselamatan mereka apabila sering terdedah dengan ancaman sekumpulan empat ekor gajah liar yang memusnahkan tanaman sejak, seminggu lalu.

Penghulu Orang Asli Kampung Aring 5, Raina Anjang berkata kejadian terbaharu melibatkan kemusnahan tanaman pokok pisang dan getah yang berlaku pada kira-kira 2 pagi tadi.

“Kejadian pada awal pagi tadi merupakan insiden ke-10 dalam tempoh dua tahun. Pokok pisang baru mengeluarkan hasil dan belum sempat dituai akibat dimusnahkan gajah. Kumpulan gajah ini dilihat berkeliaran dari pukul 11 malam hingga 4 pagi, setiap hari,” katanya ketika ditemui pemberita di Kampung Aring 5, di sini, hari ini.

Raina berkata penduduk telah berusaha dengan pelbagai cara bagi menghalau kumpulan gajah liar terbabit termasuk memasang pelita di keliling kebun pisang dan getah, tetapi tidak berkesan.

Seorang penduduk, Alik Along, 56, berkata ancaman gajah liar di kampung itu bukan perkara baharu dan kerana itu, beliau kerap menanggung kerugian apabila puluhan pokok pisangnya dimusnah kumpulan gajah liar berkenaan.

Katanya berikutan ancaman haiwan berkenaan, penduduk yang rata-rata bergantung hidup pada hasil pertanian menjadi serba-salah untuk terus menanam pokok pisang selagi kumpulan gajah liar terbabit tidak dipindahkan.

Menurutnya penduduk kampung itu, sememangnya digalakkan menanam pokok getah dan pisang sebagai sumber pendapatan tetapi mereka sentiasa berdepan kerugian apabila tanaman dimusnahkan gajah.


Gajah liar rosakkan kebun

Seorang pekebun Mulim Ahmad, 56, berkata kehadiran gajah tersebut menimbulkan kegusaran dalam kalangan pekebun untuk keluar bekerja kerana takut akan terserempak haiwan itu.

“Kini gajah pula datang mengganggu kebun-kebun penduduk, malah 30 anak sawit yang saya tanam baru enam bulan dirosakkan gajah tersebut,” katanya kepada pemberita, di sini hari ini.

Seorang lagi pekebun, Salamah Hamad, 55, berkata dia mengalami kerugian apabila 100 pokok pisang dan kelapa sawitnya dirosakkan gajah liar tersebut.

“Penduduk sudah membuat laporan kepada Perhilitan (Jabatan Perlindungan Hidupan Liar dan Taman Negara) kami harap gajah itu dapat ditangkap secepat mungkin dan dipindahkan ke habitat yang sesuai secepat mungkin bagi mengelak kejadian yang tidak diingini,” katanya. – BERNAMA


12 pilihan raya kecil, empat pilihan raya negeri diadakan selepas PRU-14

KUALA LUMPUR, 10 Oktober – Pilihan Raya Umum ke-14 (PRU14) yang berlangsung pada 2018 meninggalkan impak yang besar terhadap landskap politik Malaysia sehingga kini.

Sejak tarikh 9 Mei 2018, banyak perkara di luar jangka disaksikan rakyat Malaysia termasuk ‘panggilan’ Pilihan Raya Kecil (PRK) dan Pilihan Raya Negeri (PRN) atas pelbagai alasan.

Sepanjang penggal Parlimen ke-14, sebanyak 12 PRK diadakan dengan empat PRK pada 2018, lima pada 2019 dan tiga berlaku pada 2020.

Tiga PRK tidak diadakan selepas Yang di-Pertuan Agong Al-Sultan Abdullah Ri’ayatuddin Al-Mustafa Billah Shah mengisytiharkan proklamasi darurat bagi membendung penularan COVID-19 iaitu Parlimen Batu Sapi berkuat kuasa 18 Nov 2020 serta Parlimen Gerik dan Dewan Undangan Negeri (DUN) Bugaya masing-masing berkuat kuasa 12 Dis 2020.

Dalam tempoh empat tahun lepas, PRK pertama diadakan hanya selepas tiga bulan PRU14 berlangsung iaitu di DUN Sungai Kandis, Selangor pada 4 Ogos 2018 yang menyaksikan Pakatan Harapan (PH) mempertahankan kerusi itu.

Tiga lagi PRK yang berlaku pada 2018 ialah dua di Selangor pada 8 Sept 2018, masing-masing di DUN Balakong dan Seri Setia yang memperlihatkan PH mengekalkan kedudukan sementara satu di Parlimen Port Dickson, Negeri Sembilan pada 13 Okt 2018 juga memberi kemenangan kepada PH.

Memasuki 2019, ‘panggilan’ PRK berkumandang sekali lagi pada 26 Jan 2019 di Parlimen Cameron Highlands di mana Barisan Nasional (BN) mengekalkan kedudukan di kawasan itu. Tahun yang sama, PRK DUN Semenyih, Selangor diadakan pada 2 Mac dengan kemenangan memihak kepada BN.

Seterusnya pada 13 April 2019, PRK DUN Rantau, Negeri Sembilan diadakan menyaksikan kemenangan kekal milik BN manakala pada 11 Mei 2019, PRK Parlimen Sandakan, Sabah diadakan dengan kemenangan berpihak kepada PH.

Pada 2020, PRK Parlimen Kimanis, Sabah diadakan pada 18 Jan dengan kemenangan berpihak kepada BN manakala PRK DUN Chini, Pahang berlangsung pada 4 Julai 2020 menyaksikan BN kekal menguasai kawasan berkenaan.

PRK terakhir diadakan adalah di DUN Slim, Perak iaitu pada 29 Ogos 2020 dengan BN terus mengekalkan kedudukan di kerusi itu.

Semasa PRN Sabah ke-16 pada 26 Sept 2020, Gabungan Rakyat Sabah (GRS) memperoleh majoriti mudah untuk mengambil alih tampuk pimpinan kerajaan negeri daripada Warisan apabila memenangi 38 kerusi.

GRS yang terdiri daripada Perikatan Nasional (PN) dan BN serta rakan sekutu Parti Bersatu Sabah (PBS) itu mempunyai kelebihan satu kerusi majoriti mudah daripada keseluruhan 73 kerusi DUN.

PRN Melaka yang diadakan pada 20 Nov 2021 menyaksikan BN memenangi 21 daripada 28 kerusi, PH memenangi lima kerusi dan PN dua kerusi.

PRN itu diadakan ekoran pembubaran DUN pada 4 Okt tahun sama, selepas empat Ahli Dewan Undangan Negeri (ADUN) menarik sokongan terhadap Ketua Menteri Datuk Seri Sulaiman Md Ali.

Kurang sebulan selepas Melaka mengadakan pilihan raya, PRN Sarawak diadakan pada 18 Dis 2021 dengan Gabungan Parti Sarawak (GPS) pimpinan Ketua Menteri Tan Sri Abang Johari Tun Openg membolot 76 daripada 82 kerusi DUN yang dipertandingkan.

Tahun 2022 menyaksikan PRN Johor diadakan pada 12 Mac dengan BN mendapat kemenangan selesa melebihi majoriti dua pertiga apabila berjaya memperoleh 40 daripada 56 kerusi DUN yang dipertandingkan.

Pada PRN itu, PH memenangi 11 kerusi, diikuti PN (tiga), Parti Keadilan Rakyat (PKR) dan Parti Ikatan Demokratik Malaysia (Muda) masing-masing satu kerusi.


Pantai Kundor bakal ada medan ikan bakar

PANTAI KUNDOR 1 Jun – Sebuah medan ikan bakar bakal dibangunkan di kawasan Dewan Undangan Negeri (DUN) Pantai Kundor, sekali gus menjadi kawasan tumpuan baharu bagi pelancong yang datang ke negeri ini.

Ahli Dewan Undangan Negeri (Adun) kawasan itu Tuminah Hashim berkata, pembinaan medan ikan bakar di kawasan itu dilihat sebagai satu keperluan dalam membantu kumpulan nelayan meningkatkan ekonomi mereka.

Beliau berkata, berbanding kawasan lain seperti di Serkam dan Kuala Linggi yang mempunyai medan ikan bakar, DUN Pantai Kundor juga perlu mempunyai sebuah medan khas untuk ikan bakar.

“Saya lihat Pantai Puteri adalah kawasan tumpuan pelancongan hujung minggu jadi kalau kita lihat dengan kehadiran pelancong kenapa kita tidak wujudkan medan ikan bakar sempurna yang boleh membantu meningkatkan pendapatan nelayan.

“Bagi saya ia keperluan, jadi apabila pelancong datang ke Pantai Puteri contohnya, mereka tidak perlu ke tempat lain seperti Serkam, ini memberi keselesaan kepada mereka,” katanya.

Menurutnya, bagi merealisasikan hasrat itu pihaknya sudah mengadakan perbincangan bersama Perbadanan Melaka (MCORP) selain turut mengenal dua lokasi yang sesuai dibangunkan medan ikan bakar.

“Saya sudah berbincang dengan MCORP untuk pelaksanaan tujuan ini dan sekarang kita sedang lihat lokasi sesuai kerana ini memerlukan banyak proses terutamanya membabitkan pengambilan tanah.

“Buat masa ini kita kenal pasti dua lokasi iaitu di Pantai Kundor dan satu lagi di sempadan Sungai Lereh. Insyaallah apabila kelak siap ia bakal menjadi ‘hot spot’ baharu pelancong,” katanya.


Jenazah pelakon, pengarah Jit Murad selamat dikebumikan

“Saya selalu juga berhubung dan berbalas mesej dengan arwah, tapi dia tidak menunjukkan apa-apa masalah dan berada dalam keadaan yang baik,” katanya ketika ditemui Bernama di tanah perkuburan Islam Bukit Kiara hari ini.

“Jenazah Allahyarham diuruskan di Pusat Perubatan Universiti Malaya dan melalui proses pemeriksaan ujian COVID-19 serta autopsi, tambahan pula arwah meninggal dunia pada hari minggu, sebab itu ia mengambil masa sedikit (urusan),” katanya.

Allahyarham Jit ditemui meninggal dunia oleh rakan-rakan di kediamannya di Bukit Damansara pada Sabtu pukul 2.15 petang, selepas usaha awal menghubunginya gagal.

Jit Murad merupakan anak kepada bekas Ketua Pengarah Pelajaran Malaysia, Allahyarham Tan Sri Murad Mohamed Noor dan abang kepada penerbit filem Na’a Murad.

Allahyarham mula bergiat aktif dalam filem, televisyen dan teater pada 1987 dan antara filem yang pernah dibintanginya ialah Selubung, Mimpi Moon, Talentime dan 1957: Hati Malaya.

Allahyarham turut dikenali sebagai seorang penulis yang prolifik di Asia Tenggara selepas berjaya menghasilkan beberapa naskhah kontemporari yang pernah meraih anugerah termasuk di Anugerah Boh Cameronian. – BERNAMA


Wartawan wira tidak didendang tatkala negara dilanda wabak COVID-19 – PM Ismail Sabri

KUALA LUMPUR, 30 Nov – Wartawan adalah wira tidak didendang tatkala negara dan dunia dilanda wabak COVID-19, dengan menyedia dan menyalurkan maklumat berkaitan pandemik kepada masyarakat, kata Datuk Seri Ismail Sabri Yaakob.

Menurut Ismail Sabri, kesemuanya itu dilakukan wartawan bagi memastikan rakyat yang terkurung di rumah akibat pelaksanaan Perintah Kawalan Pergerakan (PKP) mendapat maklumat dan mampu mengikuti perkembangan semasa tanah air serta luar negara.

“Tanpa wartawan, mustahil berita-berita dan maklumat penting dapat disebar luas dengan cepat dan pantas termasuk sidang media COVID-19 yang dilaksanakan hampir setiap hari.

“Oleh kerana sumbangan besar para wartawan kepada negara, saya mengambil kesempatan ini untuk mengucapkan terima kasih dan setinggi-tinggi penghargaan kepada para wartawan sebagai sebahagian daripada petugas barisan hadapan sewaktu pandemik ini. Tahniah dan terima kasih!,” katanya ketika berucap pada Malam Wartawan Malaysia (MWM) 2021, di sini malam ini.

Perdana Menteri berkata tugas semua wartawan bukan sekadar melaporkan berita panas dan hangat tentang politik, berita kemalangan, malapetaka, tragedi atau sensasi sukan dan hiburan, malah mampu menjadi mata serta telinga dalam membantu kerajaan memastikan kelangsungan dan kejayaan rancangan pembangunan untuk rakyat.

“Saudara dan saudari semua boleh membuat teguran yang bernas dan berasas bagi membantu kerajaan menyampaikan khidmat terbaik kepada rakyat selaras dengan konsep Keluarga Malaysia iaitu keterangkuman, kebersamaan dan kesyukuran.

“Pastinya media yang bebas dan terbuka, serta bertanggungjawab adalah mekanisme semak dan imbang yang menjadi teras konsep Keluarga Malaysia. Peranan media hendaklah senantiasa dimantapkan,” katanya.

Dalam pada itu, Ismail Sabri berkata beliau maklum dan sedar tentang pelbagai cabaran yang dihadapi syarikat dan ramai pengamal media pada masa ini akibat berhadapan dengan asakan teknologi komunikasi baharu.-BERNAMA


Bilik pentadbiran IPD Sepang terbakar

SEPANG, 22 Mac – Tingkat satu Ibu Pejabat Polis Daerah (IPD) Sepang di sini yang menempatkan bilik pentadbiran, dilaporkan terbakar hari ini.

Pengarah Jabatan Bomba dan Penyelamat Selangor Norazam Khamis ketika dihubungi Bernama berkata 12 anggota dari Balai Bomba dan Penyelamat KLIA dikejarkan ke lokasi kejadian, selepas menerima panggilan kecemasan berhubung insiden itu pada pukul 6.15 petang.

Ketua Polis Daerah Sepang ACP Wan Kamarul Azran Wan Yusof turut mengesahkan kejadian kebakaran di IPD itu dan siasatan lanjut sedang dijalankan.

Hari ini tular di media sosial video yang memaparkan kejadian kebakaran di sebuah bilik di tingkat satu IPD Sepang, selain beberapa video lagi memaparkan kebakaran dan kepulan asap hitam kelihatan dari luar IPD tersebut.- BERNAMA


Memperkasa Pedagogi Digital Era Covid-19

Tambahan pula, Revolusi Industri 4.0 yang disokong oleh pihak kerajaan menjadikan sektor pekerjaan kini menuju ke arah adaptasi penggunaan teknologi dalam tugasan seharian.

Sektor pendidikan dianggap penting bagi sesebuah negara, bukan kerana ia memperoleh antara peruntukan tertinggi daripada pihak kerajaan dalam sesuatu pembentangan belanjawan di peringkat Parlimen, malahan dengan ilmu yang dipelajari dan pengalaman yang diperolehi di institusi pendidikan seperti sekolah dan universiti, ia bakal menentukan corak kualiti kepimpinan dan kepemimpinan negara pada masa akan datang.

Lebih penting lagi, pendidikan sangat utama ketika kita sedang melalui satu tempoh yang getir di negara ini dan seluruh dunia dengan terjadinya pandemik Covid-19 yang mencabar keadaan norma hidup dan gerak kerja kita seharian.
Dengan ilmu, kita mampu untuk membezakan yang benar dan salah serta yang baik dan buruk dalam kehidupan.

Bertitik tolak daripada hal ini, para pendidik baik di peringkat rendah mahupun tinggi, disaran mengemas kini pedagogi yang digunakan agar terus terkait dengan perubahan zaman.

Jika perlu, persoalan seterusnya ialah adakah kita telah bersedia untuk mengadaptasikan diri dengan keadaan mendatang? Baik daripada pihak pendidik, pelajar mahupun ibu bapa.

Pedagogi abad ke-21 ini menuntut pihak-pihak yang berkaitan untuk melakukan penyesuaian diri dan sistem agar terus kekal terhubung dengan asimilasi proses pendigitalan yang sedang giat berlaku.

Bagi para pendidik, mereka perlu mesra dan peka kepada teknologi yang ada untuk melengkapkan diri bagi menyampaikan ilmu dalam platform yang tersedia dan turut menerapkan elemen pembentukan sahsiah dan keperibadian para pelajar.

Ini merupakan satu bentuk dilemma baru buat para pendidik di semua peringkat terutamanya komponen pembentukan watak dan sikap seseorang pelajar akibat perhubungan yang diadakan secara tidak bersemuka.

Dalam menuju era pendigitalan, pedagogi yang dinamik perlu diperkasa bagi menyokong kaedah sedia ada, antara lainnya menekankan pembelajaran secara koloboratif, pengupayaan teknologi, mengoptimumkan teknologi maklumat dan komunikasi sebagai wadah informasi dan pembelajaran berasaskan tugasan atau projek.

Pembelajaran secara koloboratif ditafsirkan sebagai cara para pelajar menggunakan kemahiran komunikasi diri bersama pelajar lain serta pihak berkaitan bagi menyiapkan sesuatu tugasan.

Terdapat pelbagai jenis platform yang boleh digunakan oleh para guru dan pelajar. Ia dibangunkan untuk maksud dan golongan sasar tertentu mengikut kesesuaian suasana pengajaran dan pembelajaran.

Ringkasnya, penggupayaan teknologi dalam kaedah pengajaran oleh para pendidik dan pembelajaran bagi para pelajar mampu membantu kedua-dua belah pihak menyampaikan dan memahami sesuatu konsep walaupun terpisah beribu batu.

Mengoptimumkan teknologi maklumat dan komunikasi sebagai wadah informasi pula memberi konotasi bahawa aplikasi yang tersedia mampu menghubungkan pertanyaan dan cadangan jawapan mengikut tafsiran tertentu.

Tambahan pula, pembelajaran berasaskan tugasan ataupun projek mampu membuang stigma penilaian pelajar yang berbentuk peperiksaan semata iaitu hanyalah diasaskan oleh keupayaan para pelajar menghafal sesuatu konsep dan kadangkala tidak menghayati atau memahami maksud di sebalik konsep tersebut.

Ini secara tidak langsung, mewujudkan suasana ingin tahu dan ingin mengkaji secara lanjut, berganding bersama untuk menyelesaikan sesuatu permasalahan yang tidak terhad dan lebih menumpu kepada refleksi diri dengan persekitaran sebenar, luar daripada jangkauan silabus sesuatu mata pelajaran.

Bagaimanapun, perubahan terhadap kaedah pengajaran kepada pedagogi digital haruslah sejajar dan didokong oleh kerangka tunjang pendidikan negara merangkumi Falsafah Pendidikan Kebangsaan dan Pelan Pembangunan Pendidikan Negara.

Bukan sahaja diukur dari segi pencapaian akademik semata, malah lebih tertumpu kepada proses pendidikan itu secara holistik iaitu dari sudut akademik, ko-kurikulum dan sahsiah.

Dalam erti kata lain, bagaimanakah sistem pendidikan sedia ada mampu menambahkan ilmu pengetahuan seseorang untuk manfaat alam sejagat, di samping membentuk akhlak dan peribadi agar tidak menyimpang daripada landasan agama dan norma kehidupan yang baik?

Bagaimanapun, cabaran pedagogi digital akan tetap ada dan akan sentiasa berubah akibat ketidaktentuan keadaan krisis kesihatan yang masih menerobos kehidupan setiap daripada kita tidak kira pangkat, keturunan dan jantina.

Implikasi daripada keadaan ini akan wujud dan perbezaan antara kita dengan orang lain adalah cara kita menangani sesuatu isu dengan bijaksana.

Ayuh, mari kita nyalakan lilin daripada mengadu tentang kegelapan sekeliling. Pendek kata, mari kita sama-sama menggembleng tenaga, baik daripada pihak pendidik, pelajar, ibu bapa mahu pun kementerian, untuk memperkasakan pedagogi digital dalam mendepani cabaran pengajaran dan pembelajaran era Covid-19.


Melaka, Jasin among Malaysia’s happiest cities – PLANMalaysia

KUALA LUMPUR June 5 — Melaka, the historical city of Malaysia, and Jasin have been recognised among Malaysia’s 10 happiest cities in 2019 in conjunction with the International Day of Happiness 2020 which falls on March 20, every year.

Also listed are the cities/towns of Kuala Terengganu, Seremban, Bentong, Kuantan, Kulai, Taiping, Jeli and Yan which were selected as the happiest cities through the 2019 National Happiness Index Study conducted by PLANMalaysia (Urban and Rural Planning Department).

The study involved two cities within the city-level local authority administration area, six cities in the municipal-level local authority area and two other cities in the district council-level local authority area.

Recognition of the Happiest City in 2019 is the follow-up of the 2019 Sustainable City Award declared in November last year in conjunction with 2019 World City Planning Day by PLANMalaysia.

PLANMalaysia director-general Datuk Mohd Anuar Maidin said the 2019 Malaysian Happiness Index Study had recorded the overall happiness of the nation as having achieved 80.4 per cent.

He said the measurement of the Happiness Index in Malaysia was conducted through the Malaysian Urban Rural National Indicators Network for Sustainable Development known as MURNInets.

MURNInets is a tool to measure and evaluate the sustainability level of a local authority’s area under the supervision of PLANMalaysia. The happiness index is a general measure of the welfare level of the population, including mental and physical health and well-being.

“It is one of the indicators in MURNInets under the Dimensions in Community Well-Being that has been used to identify the level of happiness and well-being of Malaysians since 2013,” he told Bernama recently.

The Happiness Index is one of the indicators in MURNInets that is assessed through a population-based questionnaire that covers 14 key aspects of life and health; residential area security and public facilities; the basic infrastructure provided; happiness with family and relatives, pleasure in working,

“Other aspects taken into account are financial management; relationships with neighbours; community activities; the basic infrastructure provided; services of local authorities and local leaders and environmental quality,” he said.

Mohd Anuar said as many as 106 local authorities participated in the survey, including the local authorities in Peninsular Malaysia, Federal Territories (of Putrajaya, Kuala Lumpur and Labuan), Sabah (Kota Kinabalu City Hall and Kudat Town Board) and Sarawak (Sibu Municipal Council and Kota Samarahan Municipal Council).

“A total of 36,000 questionnaires were distributed to all the people in all the local authorities involved. Of these, as many as 69 cities or 65 per cent achieved 80 per cent happiness and above while 37 cities or 35 per cent recored moderate happiness (that is between 50 to 79.9 per cent),” he said.

Clearly, some of the key factors contributing to this level of happiness are closely related to the level and quality of services provided by local authorities such as environmental hygiene, solid waste management and effective and regular garbage collection.


Lelaki kasari pemandu wanita direman tiga hari

Ketua Polis Daerah Tapah Supt Wan Azharuddin Wan Ismail berkata perintah reman dikeluarkan ke atas suspek berusia 29 tahun itu yang bekerja sebagai penyelia kilang di Serdang, Selangor.

“Permohonan tahanan reman ke atas suspek dilakukan di Mahkamah Tapah di bawah Seksyen 323/506/509 Kanun Keseksaan selama tiga hari hingga Jumaat,” katanya ketika dihubungi.


Sawah kena sita

BUKIT MERTAJAM, 9 Mac – Jabatan Alam Sekitar (JAS) Pulau Pinang menyita kawasan sawah di belakang perumahan Desa Bukit Merah, Jalan Kubang Semang di sini, kerana dijadikan tapak pelupusan sampah haram dan mengarahkan mereka yang terlibat membuat pembersihan segera.

Pengarahnya Sharifah Zakiah Syed Sahab berkata maklumat awal diterima pihaknya bahawa terdapat pembakaran terbuka di situ, sebelum siasatan mendapati sawah seluas 0.4 hekar itu dijadikan tapak pelupusan sampah haram seperti sisa pepejal, binaan dan disyaki sisa buangan terjadual.

“Siasatan lanjut di tapak itu menemukan 30 beg mengandungi  sisa industri yang dilupuskan secara haram di kawasan sawah padi dan sampel bahan buangan tersebut telah diambil, seterusnya dihantar ke Jabatan Kimia Malaysia (JKM) untuk dianalisa.

“Lanjutan itu, JAS Pulau Pinang telah menjalankan siasatan ke beberapa premis di negeri ini dan berjaya mengenal pasti premis pengeluar buangan tersebut serta beberapa pihak berkaitan, iaitu tuan punya tanah, penyewa dan beberapa pihak lain yang mungkin terlibat dalam kejadian itu,” katanya dalam kenyataan, hari ini.

Katanya kesemua pihak yang dikenal pasti telah dipanggil untuk beberapa siri rakaman percakapan serta siasatan lanjut, dan menerusi beberapa perbincangan dengan pihak terlibat, premis pengeluar dan penyewa bersetuju menanggung kos pembersihan dan pelupusan serta lain-lain kos berkaitan.

Sharifah Zakiah berkata semua sisa yang telah tercemar dengan sisa buangan terjadual akan dihantar ke tapak pelupusan akhir di Kualiti Alam Sdn Bhd, manakala untuk sisa pepejal biasa pemilik tanah diarahkan melupuskan buangan tersebut di Tapak Pelupusan Sisa Pepejal Sungai Burung.

Katanya mereka yang terlibat juga memberikan kerjasama untuk melantik Syarikat Kualiti Alam Sdn Bhd bagi menguruskan semua kerja-kerja pembersihan dan pelupusan buangan berkenaan, yang dikategorikan sebagai buangan terjadual SW204 dan SW408.

“Semua kerja-kerja pembersihan bermula hari ini dan dijangka selesai dalam masa tujuh hari dengan anggaran awal kos pelupusan sekitar RM500,000 namun kos tersebut boleh meningkat jika lebih banyak buangan dijumpai apabila korekan dibuat,” katanya.

Menurut Sharifah Zakiah kertas siasatan juga telah dibuka berhubung kes pelupusan haram ini di bawah Seksyen 24B dan 34B Akta Kualiti Alam Sekeliling 1974, selain turut memaklumkan kepada Majlis Bandaraya Seberang Perai (MBSP) kewujudan tapak pelupusan haram di kawasan sawah itu.

“Berdasarkan siasatan kami, pemilik dan penyewa tanah sawah itu telah melakukan tambakan tanah menggunakan sisa buangan bagi tujuan pembinaan bangunan tanpa sebarang kelulusan daripada MBSP,” katanya.- BERNAMA


MetMalaysia keluarkan nasihat Taufan Nesat

KUALA LUMPUR, 18 Okt – Jabatan Meteorologi Malaysia (MetMalaysia) telah mengeluarkan nasihat mengenai Taufan Nesat yang kini berada kira-kira 1,328 kilometer (km) ke barat laut Kudat, Sabah.

Menurut jabatan itu berdasarkan pemerhatian pada 8 pagi ini, taufan itu bergerak ke barat barat daya dengan kelajuan 15 km/jam dan boleh mencapai kelajuan maksimum 139km/jam.


Dua vaksin tempatan dalam proses ujian klinikal – Dr Adham

KUALA LUMPUR, 29 Nov – Kementerian Sains, Teknologi dan Inovasi (MOSTI) sedang dalam proses menjalankan dua ujian klinikal terhadap vaksin yang dihasilkan dalam negara melalui penubuhan Institut Genom dan Vaksin Malaysia (MGVI), kata menterinya Datuk Seri Dr Adham Baba.

Beliau berkata dua vaksin itu ialah vaksin kanser kepala dan leher atau “nasopharyngeal cancer” dan vaksin kolera, yang masing-masing akan melalui ujian klinikal di United Kingdom dan India, seawal tahun depan.

Kita yakin dengan adanya MGVI ini, Malaysia mampu menjadi hab pengeluaran vaksin yang dapat digunakan secara domestik dan juga dieksport ke luar negara,” katanya dalam rancangan Ruang Bicara Aspirasi Keluarga Malaysia terbitan Bernama TV di sini, hari ini.

Pada 1 Nov lepas, Perdana Menteri Datuk Seri Ismail Sabri Yaakob melancarkan Pelan Hala Tuju Pembangunan Vaksin Negara (PPVN) serta MGVI dalam usaha menjadikan negara sebagai antara hab pengeluar vaksin.

“MGVI akan menjadi sebuah badan yang menjalankan koordinasi antara pakar, industri dalam dan luar negara, serta pembangunan bakat yang perlu untuk menjadi tunjang kepada pembangunan vaksin di masa akan datang,” katanya.

Dalam pada itu, Dr Adham berkata peranti mudah alih saringan COVID-19, i-Breath yang kini memasuki fasa akhir praklinikal dijangka dapat dikomersialkan menjelang Jun tahun depan, selepas melalui ujian klinikal.

“i-Breath akan masuk ke fasa ujian klinikal yang terdiri daripada beberapa fasa dalam tempoh enam bulan, sebelum ia selesai dan boleh dikomersialkan dan dipasarkan.

Kita harap ada pihak antarabangsa yang akan mendapatkan peranti ini untuk kegunaan mereka kerana kita menyasarkan penggunaan i-Breath ini bukan sahaja di peringkat domestik tetapi juga di peringkat antarabangsa,” katanya.

MOSTI memperuntukkan dana sejumlah RM1.05 juta dalam pembangunan peranti i-Breath dengan kerjasama Universiti Teknologi Malaysia (UTM) yang boleh mengesan COVID-19 dengan sensitiviti sehingga 93 peratus dengan hanya perlu bernafas menggunakan peranti mudah alih itu.- BERNAMA


SAMB sedia pertimbang kadar bil air kediaman strata status komersil

SERI NEGERI 15 Disember – Permohonan pengurangan kadar bil utiliti air bagi kediaman berstatus komersil boleh dikemukakan kepada Syarikat Air Melaka Berhad (SAMB) untuk pertimbangan.

Ketua Menteri Datuk Seri Utama Sulaiman Md Ali berkata, penetapan dan kelulusan tarif air di negeri ini ditentukan oleh Kerajaan Persekutuan melalui Suruhanjaya Perkhidmatan Air Negara (SPAN).

Berikutan itu, katanya residensi berstatus komersil bagi kegunaan sendiri dan bukannya perniagaan boleh memohon kepada SAMB untuk pertimbangan pengurangan tarif itu.

“Residensi berstatus komersil boleh mohon pertimbangan bagi tarif domestik meter pukal kepada pihak SAMB. Perkara yang ini boleh berbincang dengan agensi itu melalui terma dan syarat ditetapkan,” katanya.

Beliau berkata demikian pada ucapan penggulungan pengangguhan sempenan perbahasan usul bajet negeri Melaka pada Persidangan Keempat (Bajet), Penggal Pertama Dewan Undangan Negeri (DUN) Negeri Melaka Yang Kelima Belas di Dewan Undangan Negeri, di sini, hari ini.

Sulaiman berkata bagi kategori domestik meter individu caj dikenakan adalah minima sebanyak RM0.60 per meter kiub manakala maksimumnya adalah RM1.45 per meter kiub.

“Bagi kategori domestik atau meter pukal pula RM1.34 per meter kiub dikenakan manakala bukan domestik minimanya adalah RM2.40 per meter kiub.

“Rumah ibadah dan institusi kebajikan adalah sebanyak RM0.90 per meter kiub manakala bagi kategori perkapalan mahal sedikit iaitu RM71 per meter kiub,” katanya.


PKPP: Cameron Highlands kembali ‘panas’

CAMERON HIGHLANDS, 29 Jun — Selepas hampir tiga bulan sunyi dan lengang, kawasan pelancongan tanah tinggi Cameron Highlands ini, kembali ‘panas’ dengan kunjungan orang ramai, berikutan kelonggaran yang diberikan menerusi Perintah Kawalan Pergerakan Pemulihan (PKPP).

Suhu dingin kadang kala serendah 14 darjah celsius, menjadikan Cameron Highland antara tumpuan pelancong domestik, lebih-lebih kerajaan belum membenarkan percutian ke luar negara dan antara lokasi wajib kunjung pastinya pasar Kea Farm, ladang teh serta kebun bunga.

Pengarah Pejabat Kementerian Pelancongan, Seni dan Kebudayaan Pahang Datuk Idros Yahya berkata, pihaknya mendapati kehadiran pelancong selepas kebenaran merentas negeri, tertumpu kepada kawasan ekotourism dan lokasi makanan yang enak.

“Ramai rakyat suka mengunjungi negara beriklim sejuk seperti New Zealand, China, Korea dan Jepun, namun apabila mereka tidak boleh membuat perjalanan keluar negara, mereka mencari kawasan pelancongan kawasan tanah tinggi terutamanya Cameron Highlands,” katanya kepada Bernama baru-baru ini.

Menarik perhatian, sebanyak 109 hotel di Cameron Highlands mula menerima tempahan, beberapa jam selepas Perdana Menteri Tan Sri Muhyiddin Yassin mengumumkan kebenaran rentas negeri, termasuk pelancongan domestik pada 7 Jun lalu.

Idros turut menyarankan pengusaha di sekitar tanah tinggi itu supaya menggunakan kreativiti, dengan melakukan pembaharuan produk pelancongan, supaya dapat menarik lebih ramai kehadiran pengunjung dan memastikan mereka tinggal lebih lama di premis yang ada.

Sementara itu, Pengurus Besar Hotel Copthorne Cameron Highlands Patrick Tee berkata, penutupan hotel semasa Perintah Kawalan Pergerakan (PKP), memberi kesempatan kepada pihaknya untuk memperbaiki modul perniagaan dan meningkatkan strategi pemasaran premis, yang beroperasi sejak 1996.

Beliau berkata, selain melakukan sanitasi dan penyelenggaraan di sekitar hotel yang mempunyai 317 bilik itu, pihaknya turut merancang program-program menarik antaranya ‘7 Wonders Copthorne Hotel’, yang memperkenalkan tujuh lokasi menarik untuk dikunjungi di kawasan berhampiran antaranya pasar Kea Farm.

“Prosedur Operasi Standard (SOP) yang ditetapkan seperti pengambilan suhu badan juga diamalkan, selain tetamu boleh mendaftar masuk tanpa berurusan di kaunter menerusi aplikasi Sanarp, supaya lebih selamat tanpa sentuhan,” katanya.

Tinjauan Bernama di pasar Kea Farm mendapati, para pengunjung diwajibkan menulis nama dan nombor telefon pada buku catitan, memakai pelitup muka serta pengambilan suhu badan turut dibuat, sebelum mereka dibenarkan memasuki kawasan jualan sayuran dan buah-buahan segar itu sebagaimana SOP ditetapkan.

Seorang peniaga sayur-sayuran dan buah-buahan Chong Siew Yoong, 50, berkata, penutupan pasar itu semasa Perintah Kawalan Pergerakan (PKP) untuk tempoh 90 hari adalah yang pertama kali dialaminya, selama lebih 20 tahun berniaga, namun akur dengan SOP ditetapkan untuk membantu mengekang penularan COVID-19.

Chong berkata, kehadiran pelancong yang lebih ramai sekarang terutama hujung minggu, membuatkan pengusaha kebun dan peniaga bersemangat untuk menyediakan perkhidmatan terbaik dengan menjual pelbagai produk sayur dan buah segar.


Negeri Sembilan bantah projek KLIP jika tidak patuh EIA- Aminuddin

SEREMBAN 10 Mac. – Projek Pelabuhan Antarabangsa Kuala Linggi (KLIP) di Kuala Linggi, Melaka perlu mematuhi Kajian Penilaian Impak Alam Sekitar (EIA), tegas Menteri Besar Negeri Sembilan Datuk Seri Aminuddin Harun.

Beliau berkata langkah berkenaan penting untuk memastikan projek bernilai RM15 bilion itu tidak mendatangkan masalah kepada Negeri Sembilan pada masa akan datang.

“Kalau ia beri kesan buruk kepada kerajaan negeri maka kita akan bantah selain tidak berkompromi tentang perkara tersebut. Mereka harus lulus EIA barulah kita bersetuju.

“Secara dasarnya mereka hendak buat pelabuhan atau apa-apa pun kita benarkan, sebab itu tanah mereka (Melaka) tetapi kita tidak mahu ada masalah di kemudian hari seperti impak kepada nelayan serta hakisan tanah di kawasan Negeri Sembilan,” katanya selepas mempengerusikan mesyuarat mingguan exco kerajaan negeri di Wisma Negeri hari ini.

Berdasarkan dapatan awal laporan EIA mengenai kawasan rayau penyu dan buaya di kuala Sungai Linggi yang terjejas, Aminuddin meminta pihak terbabit untuk memikirkan bagaimana mengatasi masalah berkenaan.

“Ia perlu memastikan kawasan yang mempunyai banyak penyu dan buaya di situ terpelihara. Selain itu, nelayan berdekatan dengan projek juga harus diberi perhatian walaupun berada di bawah Negeri Sembilan.

“Pampasan yang diberikan kepada nelayan di Negeri Sembilan harus sama seperti diberikan kepada nelayan di Melaka. Bagaimanapun, saya yakin kerajaan Melaka akan lihat faktor tersebut dan mereka (Melaka) juga mengambil kira laporan EIA,” katanya.

Jabatan Alam Sekitar (JAS) telah mempamerkan Laporan EIA di laman Facebook rasmi JAS bermula 24 Februari hingga 25 Mac ini, bagi memberi peluang kepada orang ramai mengemukakan maklum balas berdasarkan penelitian berkaitan Laporan EIA itu.

Kerajaan negeri Melaka memperuntukkan RM5.4 juta nilai pampasan kepada 185 nelayan di kawasan Dewan Undangan Negeri (DUN) Kuala Linggi bagi pembinaan KLIP.

Pihak KLIP dalam proses membangunkan kemudahan dan infrastruktur projek berkenaan manakala Syarikat Linggi Base Sdn Bhd (LBSB) yang bertindak sebagai pemaju akan menambak laut seluas 250.9 hektar.


PN telah kumpul akuan bersumpah lebih 112 Ahli Dewan Rakyat – Abdul Hadi

KUALA LUMPUR, 21 November – Perikatan Nasional (PN) telah mengumpulkan akuan bersumpah daripada lebih 112 Ahli Dewan Rakyat sebagai sokongan untuk membentuk kerajaan Persekutuan, kata Timbalan Pengerusi PN Tan Sri Abdul Hadi Awang.

“Tunggu undangan (ke Istana Negara), pada bila-bila masa sahaja,” katanya kepada pemberita sebelum meninggalkan kediaman Pengerusi PN Tan Sri Muhyiddin Yassin pada kira-kira 2 petang di sini hari ini. Beliau tiba pada kira-kira 11 pagi.

Terdahulu, Setiausaha Agung PN Datuk Seri Hamzah Zainuddin memaklumkan PN telah mengemukakan akuan bersumpah daripada Ahli Dewan Rakyat, yang memberikan kepercayaan kepada Muhyiddin yang juga Presiden Bersatu untuk dilantik sebagai Perdana Menteri.

Hamzah berkata jumlah surat akuan yang dihantar melebihi 112, iaitu jumlah kepercayaan majoriti Ahli Dewan Rakyat yang diperlukan untuk pelantikan Perdana Menteri di bawah Perkara 43 Perlembagaan Persekutuan.

Semalam, Muhyiddin dilaporkan berkata PN akan mengemukakan akuan bersumpah daripada Ahli Parlimen hari ini, bagi membuktikan bahawa gabungan itu mempunyai jumlah yang mencukupi untuk membentuk Kerajaan Persekutuan.

Sementara itu, Istana Negara dalam satu kenyataan hari ini memaklumkan Yang di-Pertuan Agong Al-Sultan Abdullah Ri’ayatuddin Al-Mustafa Billah Shah, berkenan proses bagi ketua parti-parti dan gabungan politik mengemukakan gabungan pasca Pilihan Raya Umum ke-15 (PRU-15) bagi bentuk kerajaan baharu dan calon Perdana Menteri dilanjutkan sehingga 2 petang esok.

Semalam, Yang di-Pertuan Agong menitahkan semua ketua parti politik dan gabungan parti politik untuk memaklumkan kepada Istana Negara mengenai gabungan parti, dan menamakan calon Perdana Menteri yang dipersetujui untuk membentuk kerajaan baharu sebelum 2 petang, hari ini.

PRU15 pada 19 Nov menyaksikan gabungan parti antaranya Pakatan Harapan (PH) memperoleh 82 kerusi Parlimen, Perikatan Nasional (73), manakala Barisan Nasional (30).


Pelantikan Sulaiman sebagai Ketua Menteri tertakluk kepada janji PRN – Abdul Razak

AYER KEROH 9 Mei – Pelantikan dan kedudukan Ketua Menteri Datuk Seri Utama Sulaiman Md Ali, ke jawatan itu adalah tertakluk kepada janji Pilihan Raya Negeri (PRN) pada Nov lalu kata Ketua Penerangan UMNO Negeri Melaka, Datuk Abdul Razak Abdul Rahman.

“Sebagai wadah politik yang berpengalaman di negara ini, setiap keputusan yang dibuat di mana-mana peringkat adalah selari dengan pucuk pimpinan parti.

“Selama puluhan tahun, UMNO telah dilanda dengan pelbagai isu namun parti keramat ini terus kuat kerana kita mempunyai cara tersendiri dalam menyelesaikan setiap permasalahan yang dihadapi,” katanya dalam satu kenyataan media, hari ini.

Abdul Razak berkata, beliau akan terus fokus dalam usaha menepati janji-janji PRN yang lalu sepertimana terkandung dalam Manifesto Barisan Nasional (BN).


Honda Malaysia tutup sementara operasi kilang pemasangan di Pegoh.

AYER KEROH 14 Jan – Honda Malaysia menutup sementara operasi kilang pemasangannya di Pegoh, Melaka, selama dua minggu bermula hari ini.

Ia susulan arahan dikeluarkan Kementerian Perdagangan Antarabangsa dan Industri (MITI) dalam kenyataan rasmi semalam yang memutuskan pengoperasian kilang automatif ditutup sepenuhnya, susulan pelaksanaan Perintah Kawalan Pergerakan (PKP) sebagai tindak balas kepada pandemik COVID-19 yang menular di dalam negara.

Sumber dalaman Honda Malaysia mengesahkan penutupan operasi di Pegoh, Melaka sebagaimana arahan diterima daripada MITI dan semua kakitangan diminta menghentikan operasi bermula hari ini hingga 26 Januari ini.

Difahamkan operasi kilang Honda di Pegoh beroperasi semalam, namun dihentikan pada jam 9 pagi ini selepas kakitangan kilang berkenaan tamat waktu bekerja bagi shif malam.


Agong, Permaisuri zahir ucapan takziah kepada keluarga Pegawai TUDM Hasnol Hisham

KUALA LUMPUR 24 Nov – Yang di-Pertuan Agong Al-Sultan Abdullah Ri’ayatuddin Al-Mustafa Billah Shah menzahirkan ucapan takziah kepada seluruh ahli keluarga pegawai Tentera Udara Diraja Malaysia (TUDM) Kol Hasnol Hisham Abu Hassan yang meninggal dunia di Seattle, Washington, Amerika Syarikat pada Sabtu lepas (Malaysia, 21 Nov).

Menerusi catatan di laman Facebook Istana Negara, Seri Paduka berdua menzahirkan rasa sedih dengan pemergian Hasnol Hisham dan menzahirkan harapan agar seluruh ahli keluarga Allahyarham sabar serta tabah menghadapi dugaan dan suasana pilu ini.

Al-Sultan Abdullah, selaku Pemerintah Tertinggi Angkatan Tentera Malaysia amat menghargai khidmat bakti dan jasa Allahyarham kepada negara serta pengorbanan keluarga Allahyarham.

“Seri Paduka menyifatkan pemergian Allahyarham sebagai satu kehilangan besar kepada TUDM dan negara selain mendoakan roh Allahyarham dicucuri rahmat oleh Allah SWT serta ditempatkan bersama para solihin,” demikian menurut catatan itu.

Allahyarham Hasnol Hisham, 50, meninggal dunia pada 10.58 malam waktu Seattle, Washington (2.58 petang Ahad waktu Malaysia) di Hospital St Joseph Medical Center Tacoma, Seattle Washington.

Allahyarham yang merupakan Pengarah Latih di Markas Tentera Udara-Bahagian Sumber Manusia (Latih) sebelum itu tidak sedarkan diri ketika menghadiri Program ‘Airman to Airman Talks (A2ATs)’ di Camp Murray Seattle, Washington yang bermula 14 hingga 19 Nov.- BERNAMA


PKP 3.0: Melaka benarkan solat Aidilfitri dan semua aktiviti pengimarahan masjid dan surau

AYER KEROH 12 Mei – Semua aktiviti pengimarahan masjid dan surau di negeri ini termasuk solat sunat Aidilfitri esok dibenarkan sepanjang tempoh pelaksaaan Perintah Kawalan Pergerakan (PKP) 3.0 di kawasan PKP mengikut prosedur operasi standard (SOP) ditetapkan.

Pengarah Jabatan Agama Islam Melaka (JAIM) Datuk Che Sukri Che Mat dalam kenyataannya hari ini berkata, aktiviti lain dibenarkan melibatkan orang awam termasuklah solat Jumaat, solat fardhu berjemaah, solat Aidilfitri, pengurusan solat jenazah di masjid, aktiviti singgah solat dan penyelenggaraan masjid oleh petugas.

“Pelaksanaan keseluruhan aktiviti di masjid dan surau yang dibenarkan pula hendaklah mengambil kira keperluan penjarakan sosial dan mengelakkan unsur 3S iaitu sesak, sempit, sembang dekat.

“Pentadbiran masjid dan jemaah yang hadir juga hendaklah mengamalkan “3W” iaitu iaitu sentiasa menjaga kebersihan diri terutama tangan, sentiasa memakai pelitup mulut dan hidung serta sentiasa menasihatkan jemaah agar mematuhi garis panduan dari Majlis Keselamatan Negara (MKN) dan JAIM,” katanya.

Tambahnya, kapasiti jemaah untuk aktiviti yang dibenarkan adalah mengikut kapasiti bangunan masjid atau surau dengan penjarakan fizikal sekurangkurangnya 1.5 meter selain syarat jemaah tidak merentasi kariah.

“Hanya ruangan bangunan masjid dan surau sahaja yang boleh digunakan oleh jemaah dan pemasangan khemah atau bangsal di halaman masjid atau surau adalah tidak dibenarkan.

“Solat Aidilfitri pula hendaklah dibuat secara ringkas dan jemaah hendaklah bersurai setelah selesai khutbah,” katanya sambil menambah semua garis panduan itu terpakai di kawasan PKP sepanjang PKP 3.0 bermula hari ini sehingga 7 Jun ini.


Khatam al-Quran mantapkan elemen j-QAF

MASJID TANAH 8 Februari – Majlis Khatam al-Quran dilaksanakan berterusan saban tahun menjadi antara elemen memantapkan murid dalam subjek Pendidikan Islam menerusi pendekatan Jawi, al-Quran, Arab, Fardu Ain (j-QAF).

Ketua Penolong Pengarah Kanan Sektor Pendidikan Islam Jabatan Pendidikan negeri, Ahmad Hamizi Abu Hasan berkata, program sedemikian meningkatkan motivasi murid dan mengajak mereka untuk menjadikan membaca al-Quran sebagai rutin harian.

Katanya program pelengkap kepada subjek Pendidikan Islam itu juga membantu murid untuk khatam al-Quran sekurang-kurangnya sekali setiap tahun sebelum beralih ke sekolah menengah.

“Pihak sekolah amat digalakkan untuk memperhebatkan lagi pogram seumpama ini khususnya membabitkan murid tahun enam yang bakal melangkah ke sekolah menengah.

“Namun jika ada murid tahap lain yang turut serta pasti lebih bagus, kita mahu anak-anak ini menjadikan khatam dan membaca al-Quran sebagai satu budaya,” katanya selepas merasmikan Majlis Khatam al-Quran Perdana di Sekolah Kebangsaan Datuk Tambichik Karim (SKDTK), di sini, hari ini.

Hadir sama Ahli Dewan Undangan Negeri (Adun) Ayer Limau, Datuk Hameed Mytheen Kunju Basheer dan Guru Besar SKDTK, Mohd Isha Bakar.

Program kali ini mengumpulkan lebih 207 murid dari 10 sekoleh rendah sekitar Parlimen Masjid Tanah untuk khatam al-Quran dibawah satu bumbung.


Hanya pekerja dengan surat pengesahan kementerian, agensi dibenar lepasi SJR mulai esok

KUALA LUMPUR 7 Jun – Polis Diraja Malaysia (PDRM) hanya menerima pakai surat pengesahan daripada enam kementerian dan beberapa agensi tertentu bagi membenarkan pekerja bergerak ke tempat kerja semasa sekatan jalan raya (SJR) yang akan bermula esok.

Ketua Polis Negara Datuk Seri Acryl Sani Abdullah Sani berkata, surat itu adalah sebagai bukti untuk membenarkan pergerakan pekerja dari kediaman ke tempat kerja.

“Orang ramai diingatkan agar mengemukakan dokumen dikeluarkan oleh kementerian atau agensi disenaraikan ketika melalui SJR dan mereka yang gagal mengemukakan surat pengesahan atau mengemukakan surat pengesahan palsu akan dikenakan tindakan tegas di bawah Akta Pencegahan dan Pengawalan Penyakit Berjangkit 1988 (Akta 342),” menurutnya dalam kenyataan malam tadi.

Beliau berkata kementerian terbabit ialah Kementerian Perdagangan Antarabangsa dan Industri (MITI) bagi sektor pembuatan dan perkhidmatan yang berkaitan serta Kementerian Pengangkutan Malaysia (MOT) bagi sektor pengangkutan awam dan barangan keperluan.

Katanya bagi sektor pertanian, perikanan, penternakan, perladangan dan komoditi pula, Kementerian Pertanian dan Industri Makanan (MAFI) hanya akan mengeluarkan surat pengesahan kepada pekebun kecil manakala bagi yang memiliki lesen di bawah Suruhanjaya Syarikat Malaysia (SSM), surat pengesahan akan dikeluarkan oleh MITI.

“Bagi pemegang permit dan lesen Lembaga Getah Malaysia (LGM) seperti pekebun kecil, estet, nurseri, peniaga getah, pedagang dan pengilang getah boleh menggunakan surat pengesahan yang dikeluarkan oleh Kementerian Perusahaan Perladangan dan Komoditi (MPIC) atau LGM manakala bagi pengilang pembuatan produk getah seperti sarung tangan, surat pengesahan akan dikeluarkan oleh MITI.

“Semua surat pengesahan yang dikeluarkan oleh agensi yang berada di bawah Kementerian Dalam Negeri seperti Jabatan Imigresen Malaysia (JIM), Jabatan Pendaftaran Negara (JPN), Jabatan Sukarelawan Malaysia (RELA) dan sebagainya akan diterima pakai bagi kebenaran pergerakan,” katanya.

Acryl Sani berkata selain itu, surat pengesahan kebenaran pergerakan dikeluarkan oleh Kementerian Komunikasi dan Multimedia (KKMM) bagi perkhidmatan telekomunikasi, media, pos, kurier serta penyiaran.

Beliau berkata bagi sektor institusi kewangan, insurans dan urus niaga saham, surat pengesahan masing-masing akan dikeluarkan oleh Bank Negara Malaysia (BNM) serta Suruhanjaya Sekuriti (SC).

Katanya pihak berkuasa tempatan (PBT) akan mengeluarkan surat pengesahan untuk sektor peniaga kecil, penjaja gerai makanan dan trak makanan manakala pengeluaran lesen berniaga bagi pengurusan strata, sisa pepejal dan sanitasi, surat pengesahan akan dikeluarkan oleh MITI.

“Dokumen pengesahan ini hendaklah bertarikh 1 Jun 2021 dan pihak yang tiada sebarang dokumen sah atau telah tamat tempoh iaitu sebelum tarikh itu akan diarahkan berpatah balik.

“PDRM juga akan mengeluarkan permit pergerakan bagi mereka yang layak di bawah peraturan rentas sempadan iaitu ziarah kematian, kecemasan dan bekerja sendiri,” katanya.

Acryl Sani berkata bagi pekerja sendiri seperti tukang paip, penyelenggara dan penjaja tepi jalan yang tiada majikan, permohonan bergerak hendaklah diperoleh daripada polis secara sekali beri dalam tempoh 1 hingga 14 Jun ini.

Beliau berkata PDRM akan memberikan kebenaran secara sekali beri iaitu bagi tempoh dua hingga tiga hari kepada pekerja di sektor yang tidak dibenarkan beroperasi tetapi perlu ke tempat kerja bagi tujuan khusus seperti penyediaan dokumen, invois pembayaran gaji dan sebagainya namun mereka perlu menyediakan surat pengesahan majikan sebagai bukti.

Katanya bagi pengoperasian firma guaman dengan kakitangan seramai 20 peratus, surat akan dikeluarkan oleh Bahagian Hal Ehwal Undang-Undang Jabatan Perdana Menteri melalui MITI manakala pengamal undang-undang yang perlu hadir ke mahkamah untuk mewakili anak guam dalam kes baharu (reman di bawah Seksyen 117 Kanun Acara Jenayah) hendaklah menunjukkan dokumen bercetak atau surat firma guaman di SJR.


Nilai RT COVID-19 turun, terlalu awal katakan Malaysia sudah lepasi kemuncak jangkitan Omicron – Khairy

KUALA LUMPUR, 28 Feb – Kadar kebolehjangkitan (Rt) COVID-19 di Malaysia berada pada tahap 1.06 semalam iaitu menurun 0.02 berbanding kadar 1.08 Rt yang dilaporkan, Sabtu lepas.

Menteri Kesihatan Khairy Jamaluddin menerusi ciapan di akaun Twitter berkata walaupun nilainya terus menurun, namun masih terlalu awal untuk menyatakan bahawa Malaysia telah melepasi kemuncak jangkitan Omicron dengan 96 peratus kes aktif COVID019 pulih di rumah dan kapasiti perkhidmatan hospital kini dalam keadaan terkawal.

“Rt harian kita terus menurun kepada 1.05. Terlalu awal untuk menyatakan kita telah melepasi kemuncak jangkitan Omicron. Sebanyak 96 peratus kes aktif pulih di rumah dan kapasiti hospital adalah terkawal.

Sementara itu, Ketua Pengarah Kesihatan Tan Sri Dr Noor Hisham Abdullah dalam kemas kini di media sosialnya berkata Perak merekodkan nilai Rt tertinggi iaitu 1.32, diikuti Labuan (1.27), Sarawak (1.24) dan Terengganu (1.22).

Malaysia merekodkan 24,466 kes baharu COVID-19 semalam, dengan hanya 105 kes dalam kategori tiga, empat dan lima, manakala 24,361 kes kategori satu dan dua.- BERNAMA


Malay Editorial Cartoons: Humour, Sarcasm and Self-Criticism

My earliest memory of editorial cartoons was Lat’s from the 1970s. These became more visible especially in the 1980s and 1990s through the New Straits Times. And there was the syndicated Senyum Kambing in Utusan Malaysia during the same period.  Editorial cartoons comment on the issues of the day, somewhat an overstatement of the spirit of the times.

The medium of the cartoon first appeared in the Malay-language newspapers in the 1936. It was the first issues of the weekly pictorial Warta Jenaka, dated 7 September 1936.  The use of cartoons in newspapers seems to have been a direct borrowing and adaptation from European, more specifically British cartooning, as disclosed by scholar and cartoonist Muliyadi Mahamood in The History of Malay Editorial Cartoons [1930s-1993] (2004). The book provides a comprehensive survey of the the cartoon narrative in the Malay journalistic landscape. Another, a popular appraisal of cartoons in early Malay periodicals is Senda Sindir Sengat  by Zakiah Hanum (1989).

While working on a project on Malay views of the West a decade ago which led to the 2019 publication titled as Revisiting Atas Angin: A Review of the Malay Imagination of Rum, Ferringhi and the Penjajah, I discovered another side to the discourse through editorial cartoons. This centres on Malay identity through the portrayal of the Other  – the Arabs, Indians, Chinese, other non-Europeans, as well as Europeans. The Arabs and Arab Peranakans  were identified as foreigners in disguise.  In the cartoons, the Chinese and Indians were described as ‘orang dagang.’ The narrative of grievance dominated – marginalized in their Tanah Air. This was represented through the caricature in Warta Jenaka.

Malay cartoons first appeared during the period through the works of several regular and freelance cartoonist in three major newspapers, namely Warta Jenaka, Warta Ahad and Utusan Zaman.  In the interwar years. The Malays in Malaya were aware of the various conflicts in Europe, the Arab world, China and Japan. Malay periodicals and newspapers at that time provided the vehicle for expression and nationalist sentiments.  Cartoons and caricatures began to emerge as satirical and political manifestations evoking the Malay consciousness.

Ayam Betina (Pentadbiran): Lima puluh tahun lamanya aku mengeram barulah menetas dengan pertolongan Profesor Amerika. Sukalah hatiku melihatkan “anak kita” subur dan sihat rupanya.”Ayam Jantan (Kerajaan Negeri Melayu): “Anak kita? Mustahil aku boleh naik di atas belakang engkau, selagi kakiku trikat seperti ini. Lagipun aku ini tidak bertaji macam engkau! Bagaimana boleh dikatakan aku jantan.”Makanan ayam = Sagu hatiTahi ayam = Suara orang MelayuBiawak = Orang Besar Melayu(Trans.The Hen [Administration]: “For fifty years I have been sitting on my eggs, and now they have hatched thanks to the Amerian Professor’s help. I am so happy to see how healthy and strong ‘our children are.’The Rooster (Malay government): “Our children? How could I have climbed onto your back, with my feet tied like this? Besides, I don’t have spurs like yours! How can I be called a male?”The Rooster’s Food = ConsolationThe Roosters Excrement = the voice of the MalaysMonitor Lizard = Malay aristocrats and administrators)Caricature by S. B. Ally, Warta Jenaka, 20 January 1938, p. 10Among the columns in Warta Jenaka was given the name ‘Kelawak Kita.’ ‘Kelawak’ according to Zakiah, was a word created by Warta Jenaka – the abbreviation from the words ‘kelakar’ and ‘lawak,’ both carrying the meaning ‘funny’ and ‘humorous.’ The ‘Kelawak Kita’ column carried the writing by Ketuit – bringing humour to its readers, while the column ‘Rencah-rencah Pembuka Selera’ (appetizing ingredients) by Pak Lacok represented humour through the style of the Arabic language.

The other person behind the cartoons was journalist and editor Abdul Rahim Kajai.  He saw the Europeans and British in Malaya as ‘bangsa pemerintah’ (ruling race) who dominated the administration, the economy and education. They told the Malays to stand firm amid the growing stream of  ‘orang dagang.’

Abdul Rahim Kajai’s alter ego was Wak Ketok (Uncle Knock). The relevance of  Wak Ketok lies in the identity of the Malay and the notion of the Other.  The Malay was increasingly being defined against both a ‘Chinese’ and a ‘Malay-Arab’ or a  ‘Malay-Indian Muslim’ racial  Other. Wak Ketok first appeared in Utusan Zaman – the companion Sunday paper for Utusan Melayu –  on 5 November 1939.

Wak Ketok was the voice Kajai, through the form given by cartoonist Mohd. Ali Sanat, who contributed to the illustrations.  Wak Ketok  was a “window” through which we view the engagement of the Malays to colonialism and their Muslim Other. Wak Ketok was engaged in a discourse about the ‘bangsa.’

Interestingly, the Minangkabau Rahim’s alter ego in Wak Ketok was a Javanese character. Wak Ketok came to embody Kajai’s personality and thinking. Wak Ketok was critical of the pretensions of the wealthy Malay/Arab community – their Westernized lifestyle, their assumed piety while at the same time being depicted as engaging in drinking and gambling, which Islam forbids.

A prominent feature of the Wak Ketok cartoon itself is the nose. His nose seems at times much longer and more pronounced (when shown in profile) – especially when he is in the guise of an Arab or a Western (-ised). Among the Malays, Europeans (and Westerners) are commonly seen as possessing  sharp, pointed noses (hidung mancung). The foreigner, in Malay cartoons through the ages, have pronounced noses of the mancung type.  While Kajai (through Wak Ketok) was critical of the Arabs for their moral shortcomings, their extravagant lifestyles, their presuming to lead the Malay-Muslim community, he was equally critical of Malays for their deference to the Sayyids for their lack of self-pride and support of fellow Malays.

The anti-Arab sentiment was presented in several ways by Wak Ketok.  Sometimes fused with the image of the West, one cartoon showed Wak Ketok having a Western-style dinner with his wife – fine dining. The image displayed  the use of cutlery, which was alien to the common Malay. Acting as an arrogant Arab Peranakan, the sharp-nosed Wak Ketok was portrayed in a suit. The Arab Peranakan at that time were seen to be the purveyors of modernity, and obsessed with the West.

Another showed Wak Ketok preparing a cocktail for an Arab Peranakan who was waiting. In most of Wak Ketok’s caricatures, the Arabs were seen as pretenders and hypocrites. Their image mediating between the Malay and the European.


Melaka United naib juara Liga Wanita Zon Selatan

Kejayaan menduduki tangga kedua itu, sekali gus mengesahkan skuad Tun Teja ke Piala Tun Sharifah Rodziah (PTSR) 2022 pada 3 hingga 11 September depan.

Pada aksi terakhirnya, Melaka United berjaya membelasah DCL FC 15-0, sekali gus membantu pasukan itu mengumpul 24 mata hasil lapan kemenangan dan dua tewas daripada 10 perlawanan.


Rayuan kes SRC: Mahkamah arah Najib mohon lantik Peguam Diraja sebelum 20 Mei

Timbalan Pendakwa Raya Mohd Ashrof Adrin Kamarul berkata tarikh itu ditetapkan oleh Timbalan Pendaftar Mahkamah Persekutuan Siti Hajar Mustaffa semasa perbicaraan secara dalam talian hari ini.

“Tarikh pendengaran bagi pelantikan QC, secara tentatifnya ditetapkan pada satu tarikh antara 20 dan 24 Jun, namun tarikh sebenar akan ditetapkan pada pengurusan kes berikutnya,” katanya.

Sementara itu Mohd Ashrof berkata mahkamah memutuskan 15 Mac untuk mendengar rayuan Najib bagi mengemukakan bukti baharu, dan bagi rayuan utama (bagi rayuan Najib untuk membatalkan keputusan dalam kes dana SRC), pengurusan kes berikutnya ditetapkan pada 25 Feb pukul 3 petang.

Pada 25 Jan, firma guaman Messrs Shafee & Co menulis enam helaian surat kepada Ketua Hakim Negara Tun Tengku Maimun Tuan Mat mengenai hasratnya untuk melantik QC dari United Kingdom bagi membantu bekas perdana menteri itu dalam isu dan persoalan perundangan yang kompleks dalam rayuan bagi membatalkan sabitan serta hukuman dalam kes SRC International itu.

Pada 7 Dis lepas, Mahkamah Rayuan menolak permohonan Najib untuk mengemukakan bukti baharu bagi rayuannya dalam kes SRC, dengan memutuskan bahawa Najib gagal memenuhi Seksyen 61 Akta Mahkamah Kehakiman secara kumulatif bahawa bukti baharu diperlukan untuk keadilan dalam kes itu.

Sehari selepas itu, mahkamah sama mengekalkan sabitan serta hukuman penjara 12 tahun dan denda RM210 juta terhadap Najib bagi kesalahan menyeleweng RM42 juta dana SRC.

Hakim Datuk Abdul Karim Abdul Jalil, yang mengetuai panel tiga hakim terdiri daripada Datuk Has Zanah Mehat dan Datuk Vazeer Alam Mydin Meera, menolak rayuan Najib terhadap keputusan Mahkamah Tinggi Kuala Lumpur bertarikh 28 Julai 2020.


COVID-19: hospital awam dan swasta diletak di bawah pengoperasian secara hibrid

KUALA LUMPUR 26 Jan. – Kementerian Kesihatan Malaysia (KKM) meletakkan hospital awam (hospital di bawah KKM, hospital universiti awam dan hospital angkatan tentera) dan swasta di bawah pengoperasian secara hibrid berdasarkan konsep Hospital Kluster di bawah Pusat Kawalan COVID-19 Bersepadu.

Ketua Pengarah Kesihatan Tan Sri Dr Noor Hisham Abdullah berkata, Hospital Kluster itu akan beroperasi untuk merawat pesakit COVID-19 dan bukan COVID-19 mengikut arahan yang akan dikeluarkan KKM.

“Sehingga Isnin, terdapat 210 hospital swasta berlesen yang mana 129 hospital swasta menawarkan perkhidmatan pesakit dalam bidang perubatan dalaman. Daripada jumlah itu, 96 hospital swasta bersetuju untuk menyediakan rawatan COVID-19 di mana jumlah katil setakat ini adalah 1,252 katil, 65 katil ICU (Unit Rawatan Rapi) dan 54 mesin ventilator.

“Kerajaan akan mengoptimumkan kapasiti makmal sedia ada terutama di jabatan kerajaan dan universiti awam untuk pengujian dan pengesanan COVID-19 secara berskala besar,” menurutnya dalam kenyataan mengenai perkembangan COVID-19 di sini hari ini.

Beliau berkata demikian mengenai pendekatan utama yang dikenal pasti selepas sidang Darurat Majlis Keselamatan Negara yang diumumkan Ketua Setiausaha Negara Tan Sri Zuki Ali memutuskan integrasi perkhidmatan hospital awam dan swasta dalam tempoh darurat bagi memastikan koordinasi yang sistematik dan jaminan akses kesihatan menyeluruh serta bersepadu dapat dilaksanakan kepada pesakit COVID-19 dan bukan COVID19.

“Sumber perubatan seperti peralatan, peralatan perlindungan diri (PPE), ubat-ubatan pula akan dimobilisasikan mengikut keperluan hospital terutama bagi perkhidmatan kesihatan umum termasuk memobilisasikan anggota perubatan seperti jururawat dari hospital swasta khususnya yang mempunyai kepakaran tertentu untuk bertugas sementara di hospital awam,” katanya.

Menyentuh mekanisme pembiayaan pesakit COVID-19 oleh pihak insurans di hospital swasta, beliau berkata ia sedang diperhalusi Kementerian Kewangan, KKM, Bank Negara Malaysia dan industri insurans.

“Seperti yang disebut Ketua Setiausaha Negara, buat masa ini, peranan sektor swasta diperkasakan bagi merawat pesakit COVID-19 yang mampu membayar,” katanya.


Berbahas, berhujah dengan sopan

Kali terakhir Parlimen bersidang pada bulan Disember tahun lalu. Mungkin kerana agak lama tidak berbahas dan berhujah, sesi kali ini ‘dimanfaatkan’ sepenuhnya oleh wakil rakyat terutama blok pembangkang.

Apapun perbandingan diberi oleh netizen seperti ‘biadap’, ‘macam sarkas’ dan ‘macam pasar’ mengenai kekecohan itu, itulah justifikasi tindakan Ahli Parlimen terbabit khasnya wakil rakyat pembangkang.

Cuma Mat rasa setiap Yang Berhormat perlulah bersopan dan beradab ketika berbahas, mencelah dan berhujah. Namun yang Mat lihat sebaliknya, dewan hingar dan seolah tidak terkawal.

Ada yang bangun mencelah tanpa meminta izin, meninggikan suara dan
berhujah semberono. Biarpun ditegur oleh Speaker atau tidak diberi laluan, ada yang langsung tidak endah dan terus bercakap.

Mat terkesan dengan kata-kata Speaker, Datuk Azhar Azizan Harun yang
menempelak wakil rakyat pembangkang yang kerap menggunakan ‘peraturan mesyuarat’ jika sesuatu isu memihak kepada mereka.

Paling menyedihkan apabila Ahli Parlimen DAP tidak menghormati sesi
bertafakur dan bacaan Al Fatihah oleh Perdana Menteri, Tan Sri Muhyiddin Yassin untuk korban COVID-19.

Mat setuju dengan Timbalan Presiden UMNO, Datuk Seri Mohamad Hasan
bahawa Parlimen Malaysia tidak boleh menjadi tempat agama dan nilai terbaik bangsa menjadi sendaan dan perbuatan biadap.

Ahli Parlimen DAP kena minta maaf secara terbuka kepada Perdana Menteri dan seluruh umat Islam serta rakyat Malaysia atas tindakan tidak sopan mereka itu.


Kebajikan dan ekonomi Melaka agenda utama kerajaan Melaka – PM

KUALA LUMPUR 21 Nov – Kebajikan rakyat dan kemajuan ekonomi Melaka akan menjadi agenda utama dalam kerajaan Melaka yang bakal dibentuk, kata Perdana Menteri, Datuk Seri Ismail Sabri Yaakob.

Menerusi catatan Facebook peribadi miliknya, Ismail berkata, kemenangan Barisan Nasional (BN) meraih menang majoriti 21 kerusi dalam Pilihan Raya Negeri (PRN) semalam menunjukkan semangat Keluarga Malaysia yang mahu membangunkan semula negara akibat pandemik COVID-19.

Sehubungan itu katanya, dua aspek itu akan menjadi keutamaan di bawah pentadbiran Ketua Menteri Melaka, Datuk Seri Utama Sulaiman Md Ali.

Beliau yang juga Naib Presiden UMNO turut menzahirkan penghargaan kepada Pengerusi BN, Datuk Seri Dr Ahmad Zahid Hamidi dan Timbalan Pengerusi, Datuk Seri Mohamad Hasan serta timbalan pengerusi BN, presiden parti komponen dan seluruh jentera parti.

“Inilah semangat Keluarga Malaysia yang mana kita semua menuju ke destinasi yang sama iaitu membangunkan kembali Malaysia selepas mengharungi pandemik yang mencabar ini.


Inspirasi ibu teruskan kejayaan dalam bidang perundangan

AYER KEROH 6 Disember – Mengambil inspirasi ibunya yang terus melanjutkan pengajian dalam pelbagai bidang membuahkan hasil apabila dinobatkan sebagai penerima Anugerah Graduan Terbaik Keseluruhan Diploma 2022.

Penerima Siti Aishah Mohamad Poad,21, berkata pengajian tiga tahun di Universiti Melaka (UNIMEL) dalam Diploma Perundangan Syariah diiringi sokongan ibunya yang juga merupakan penuntut dalam bidang sama di Universiti Teknologi MARA (UiTM).

Katanya, ibunya terus menjadi penguat semangat kepadanya supaya tidak pernah putus harapan menimba ilmu demi melakar masa depan gemilang buat keluarganya.

“Ibu, Norabani Abdul Rashid, 52 yang telah menamatkan pengajian Sarjana dalam bidang perniagaan kini melanjutkan pengajian lagi di peringkat Sarjana Muda keduanya dalam jurusan perundangan di UiTM Shah Alam.

“Alhamdulillah berkat inspirasi ini membuatkan saya dinobatkan dalam anugerah ini dan kini sedang melanjutkan pengajian sama di Universiti Islam Antarabangsa (UIA),” katanya kepada pemberita dalam Istiadat Konvokesyen UNIMEL ke-24, diadakan di Dewan Pusat Antarabangsa Melaka (MITC) di sini hari ini.

“Bukan mudah untuk meneruskan pengajian dalam bidang ini cuma kita perlu membuat nota-nota penting dalam pelajaran kerana cabaran bidang ini memang susah.


Keluarga Rim tidak dilupakan – Khaidhirah

RIM 20 Oktober – Meskipun sibuk menguruskan pembangunan Dewan Undangan Negeri (DUN) Rim, namun tanggungjawab demi kebajikan penduduk di kawasan itu tidak pernah dilupakan.

Ahli Dewan Undangan Negeri (Adun) Rim, Datuk Khaidhirah Abu Zahar berkata atas tanggungjawab itu, beliau hari ini turun padang melawat tiga keluarga di DUN berkenaan sebagai tanda prihatin dan kasih kepada penduduk.

“Dalam kesibukan saya berurusan dengan beberapa pihak berwajib dalam memastikan pembangunan DUN Rim berjalan lancar, tidak pernah saya lupakan untuk sentiasa menziarahi keluarga DUN Rim saya.

“Syukur alhamdulillah, saya dapat melawat saudari Fatin Amira di Seri Kesang, saudari Nuryaini di Terentang, saudari Najihah dan Nor Amarina Mohamad di Kampung Rim.


1,500 pesilat dunia ‘berkampung’ di Melaka

KIRA-KIRA 1,500 pesilat dari seluruh dunia dijangka akan berkampung di Melaka bersempena Festival Pencak Silat Sedunia ke-19 yang akan berlangsung di Pusat Dagangan Antarabangsa Melaka (MITC), Ayer Keroh pada 21 hingga 31 Julai ini.

Menurut Pengerusi Bersama festival itu Datuk Seri Ab Rauf Yusoh, antara pengisian festival berkenaan ialah forum, sesi dialog dan pameran mengenai sukan seni mempertahankan diri itu.

Selain itu, katanya turut berlangsung ialah Kejuaraan Silat Dunia iaitu acara silat terbesar yang menampilkan pesilat antarabangsa bagi merebut gelaran juara dunia pada edisi tersebut.

“Jadi kita lihat Melaka telah diberi kepercayaan untuk menganjurkan festival ini yang akan dihadiri kira-kira 1,500 atlet silat dari 34 buah negara.

“Saya percaya kejohanan ini juga akan menjadi satu tarikan terbaharu di Melaka yang mana orang ramai boleh menyaksikan sendiri aksi pesilat dunia pada festival yang berlangsung di MITC itu nanti,” katanya.

Beliau berkata demikian kepada pemberita selepas mengiringi Yang di-Pertua Negeri Tun Seri Setia Mohd Ali Mohd Rustam mengadakan lawatan kerja ke TKR Manufacturing (Malaysia) Sdn Bhd di Kawasan Perindustrian Tangga Batu, hari ini.

Terdahulu, pada 13 Julai lalu, Ab Rauf telah mempengerusikan Mesyuarat Jawatankuasa Induk dan Pelaksana bersama Jabatan dan Agensi Kerajaan Negeri serta Swasta Bil.1/2022 bersempena festival berkenaan di Dewan Besar MITC.

Menurut Ab Rauf, setakat ini persiapan rapi sedang giat dijalankan di MITC bagi memastikan festival dan kejuaraan silat itu berjalan lancar.

Malah, katanya, Menteri Pertahanan (Menhan) Indonesia Prabowo Subianto turut dijangka hadir selama tiga hari bagi memeriahkan festival yang berlangsung itu nanti.


Lebih 2.97 juta pengguna muat turun, daftar MyJPJ

KOTA BHARU, 9 April –  Sebanyak 2.971 juta pengguna kenderaan sudah memuat turun dan mendaftar melalui aplikasi MyJPJ sejak diperkenalkan pada 10 Feb lepas, kata Ketua Pengarah Jabatan Pengangkutan Jalan (JPJ) Datuk Zailani Hashim.

“Sekarang ini kita pamerkan untuk membiasakan masyarakat mengenai MyJPJ digital dan menjelang pertengahan tahun ini aplikasi ini akan dinaik taraf untuk menunjukkan dan memperbaharu lesen,” katanya.

Beliau berkata demikian pada sidang media selepas Majlis Berbuka Puasa Bersama 40 Anak Yatim dan Asnaf yang turut dihadiri Pengarah JPJ Kelantan Mohd Misuari Abdullah, di sini malam tadi.

“JPJ akan menggunakan alat Smart Management Enforcement Device (SMED) bagi mereka yang ada isu berhubung ketiadaan liputan Internet dan kesukaran penggunaan telefon.

“Bagi pemandu yang mempunyai masalah untuk mempamerkan lesen memandu dan cukai jalan digital, kita akan menggunakan alat SMED dengan membuat pendaftaran identiti (ID) mereka untuk mengakses lesen dan cukai jalan secara digital,” katanya.

“Penguatkuasaan bagi Op Raya akan bermula sebelum, semasa dan selepas Aidilfitri dalam memastikan pengguna jalan raya mematuhi peraturan bagi mengelak berlaku banyak kemalangan.

“Pengguna juga perlu merancang jadual perjalanan terutama mereka yang akan pulang ke Kelantan, yang kita jangka akan berlaku kesesakan di Gua Musang susulan penutupan jalan bagi kerja pemasangan cerucuk jambatan Projek Lingkaran Tengah Utama (LTU) pakej 3B dan 3C,” katanya.

Beliau berharap pengguna jalan raya tidak hanya bergantung kepada laluan berkenaan kerana masih ada beberapa pilihan laluan untuk masuk ke Kelantan bagi mengelak kesesakan.


Mahkamah Rayuan kekal denda RM20,000 dalam kes guru cabul kehormatan murid

PUTRAJAYA 25 Ogos – Mahkamah Rayuan di sini hari ini mengekalkan hukuman denda RM20,000 terhadap guru matematik yang didapati bersalah atas dua pertuduhan mencabul kehormatan seorang murid lelakinya berumur 11 tahun.

Panel tiga hakim diketuai Datuk Suraya Othman membuat keputusan itu selepas menolak rayuan Kamarul Azamin Mohamad terhadap sabitan dan hukuman dalam kes itu.

Panel itu, yang juga terdiri daripada Datuk Abu Bakar Jais dan Datuk M Gunalan, turut menolak rayuan pendakwaan agar hukuman penjara dikenakan ke atas Kamarul Azamin.

Bagaimanapun, Suraya berkata sabitan terhadap Kamarul Azamin bagi kedua-dua pertuduhan adalah selamat kerana mangsa adalah saksi yang boleh dipercayai dan keterangan berhubung insiden yang berlaku di dalam bilik guru itu telah disokong oleh rakannya.

Kamarul Azamin, 43, pada asalnya didakwa atas dua pertuduhan merangsang mangsa untuk melakukan kelucahan melampau di dalam bilik guru pada 4 Mei 2016 dan sekali lagi pada 6 Mei tahun sama di dalam bilik komputer di sebuah sekolah di Kuala Lumpur.

Pada 26 Disember 2018, Mahkamah Sesyen mendapati Kamarul Azamin bersalah atas kedua-dua pertuduhan dan menjatuhkan hukuman penjara lapan tahun dengan satu sebatan bagi setiap kesalahan serta memerintahkan tertuduh menjalani hukuman itu secara serentak.

Kamarul Azamin kemudian merayu ke Mahkamah Tinggi yang menggantikan pertuduhan itu dengan mencabul kehormatan dan menjatuhkan hukuman denda RM10,000 ke atas Kamarul Azamin bagi setiap kesalahan atau penjara 10 bulan.